1o Σύστημα Ν/Προσκόπων Κερατσινίου - Δραπετσώνας: 2011\nΤο Σύστημά μας λέει τα Χριστουγεννιάτικα κάλαντα.\nΠήραμα τα τρίγωνά μας. Πήραμε το τουμπερλέκι μας. Πήραμε το προσκοπικό μας κέφι και βγήκαμε στους δρόμους της πόλης μας για να πούμε τα Χριστουγεννιάτικα κάλαντα. Για να γεμίσουμε τους δρόμους με γιορτινό χρώμα. Για να μοιράσουμε χαμόγελα. Για να ζεστάνουμε καρδιές. Χρόνια Πολλά σε όλη την πόλη. Χρόνια Πολλά σε όλη τη γη.\n[Κάντε κλικ επάνω στη φωτογραφία για να μας δείτε.]\nΑναρτήθηκε από panosgn στις 8:22 μ.μ. Δεν υπάρχουν σχόλια:\nΗ βάρκα μας στολίζει την πόλη.\nΘυμάστε που το Σύστημά μας συντήρησε τη βάρκα του; Ε λοιπόν την ετοιμάσαμε για να στολίσουμε την πόλη μας για τις γιορτές. Δείτε την ετοιμασία που έγινε για να γίνει γιορτινή.\n[Καντε κλικ επάνω στη φωτογραφία για να δείτε το video]\nΑναρτήθηκε από panosgn στις 8:09 μ.μ. Δεν υπάρχουν σχόλια:\nΕτικέτες 1ο Σύστημα Ναυτοπροσκόπων Δραπετσώνας - Κερατσινίου, Χριστούγεννα\nΧριστούγεννα με δράση και τραγούδι.\nΤα παιδιά στο Σύστημά μας δεν είναι μόνο πρόσκοποι και μάλιστα με Πι κεφαλαίο. Είναι και καλλιτέχνες. Όταν λοιπόν κάνουν μία προσκοπική δράση δε χάνουν την ευκαιρία να δείχνουν και το ταλέντο τους.\nΤο Σάββατο στις 17/12 λοιπόν, όταν έκαναν τη δράση για για να βοηθήσουν τον "Βενιαμίν", εκτός όλων των άλλων τραγούδησαν στους περαστικούς με τον τρόπο που μόνο αυτά ξέρουν.\nΌπως πάντα ο φωτογραφικός φακός ήταν παρών. Κάντε κλικ επάνω στη φωτογραφία για να δείτε για ποιο λόγο όλες οι δισκογραφικές εταιρείες μας ζητάνε να βγάλουμε δίσκο (ή cd αν έτσι προτιμάτε). Όμως εμείς έχουμε άλλο έργο να κάνουμε. Ποιο; Μα το προσκοπικό φυσικά.\nΑναρτήθηκε από panosgn στις 9:29 π.μ. Δεν υπάρχουν σχόλια:\nΕτικέτες "Βενιαμίν", 1ο Σύστημα Ναυτοπροσκόπων Δραπετσώνας - Κερατσινίου, Χριστούγεννα\nΈνα χριστουγεννιάτικο δέντρο διαφορετικό. Το δέντρο του Συστήματός μας.\nΌλοι ξέρουμε ότι τα Χριστούγεννα στολίζουμε δέντρο. Το χριστουγεννιάτικο δέντρο του Συστήματός μας όμως είναι διαφορετικό. Γιατί το Σύστημά μας δεν έκοψε ένα δέντρο για να το στολίσει. Έφτιαξε ένα δέντρο για να το στολίσει.\nΤα παιδιά του Συστήματος, το Σάββατο στις 17/12 στη συμβολή των οδών Ελευθερίου Βενιζέλου και Έβρου στο Κερατσίνι, έκαναν τη δράση για για να βοηθήσουν τον "Βενιαμίν". Έπαιξαν προσκοπικά παιχνίδια, πρόσφεραν γλυκά στους περαστικούς, έκαναν χειροτεχνίες, άκουσαν χριστουγεννιάτικη μουσική, τραγούδησαν και μάζεψαν χρήματα για τον "Βενιαμίν". Έφτιαξαν όμως και το χριστουγεννιάτικο δέντρο του Συστήματος.\nΌπως πάντα ο φωτογραφικός φακός ήταν παρών. Κάντε κλικ επάνω στη φωτογραφία για να δείτε πώς έγινε η κατασκευή.\nΑναρτήθηκε από panosgn στις 9:10 π.μ. Δεν υπάρχουν σχόλια:\nΤο Σύστημά μας φτιάχνει γιορτινά κουλουράκια.\nΟι γιορτές έφτασαν αλλά οι Πρόσκοποι είναι έτοιμοι. Έχουμε φτιάξει ήδη τα γιορτινά μας κουλουράκια. Γιατί των φρονίμων τα παιδιά πριν πεινάσουν μαγειρεύουν.\nΟ φωτογραφικός φακός ήταν εκεί και αποθανάτισε τη διαδικασία.\nΚάντε κλικ επάνω στην εικόνα για να τη δείτε κι εσείς.\nΑναρτήθηκε από panosgn στις 8:50 π.μ. Δεν υπάρχουν σχόλια:\nΤο Σύστημά μας στο πλευρό του "Βενιαμίν" Κυριακή 18/12/2011\nΌλοι όσοι ήρθατε την Κυριακή (18/12) στην οδό Τσαλδάρη στην Αμφιάλη μπορείτε να δείτε σκηνές από τη δράση μας. Όσοι πάλι δεν καταφέρατε να έρθετε καμαρώστε μας!\n[Κάντε κλικ επάνω στη φωτογραφία για να δείτε στις λεπτομέρειες της ανάρτησης το video]\nΑναρτήθηκε από panosgn στις 9:48 π.μ. Δεν υπάρχουν σχόλια:\nΕτικέτες "Βενιαμίν", 1ο Σύστημα Ναυτοπροσκόπων Δραπετσώνας - Κερατσινίου\nΣε προηγούμενη ανάρτησή μας γράψαμε ότι "ακόμα και μια μικρή συμβολή είναι σημαντική, όταν είναι συλλογική". Τελικά, είχαμε δίκαιο. Ήρθατε και το επιβεβαιώσατε!\nΑπό καρδιάς ένα μεγάλο "Ευχαριστώ" από το 1ο Σύστημα Ναυτοπροσκόπων Δραπετσώνας - Κερατσινίου και εκ μέρους του Συλλόγου Προστασίας Παιδιών "Βενιαμίν", για την ανταπόκριση όλων σας στο κάλεσμά μας. Για άλλη μια φορά αποδείξαμε και αποδείξατε ότι μαζί μπορούμε περισσότερα και καλύτερα, αλλά και ότι στα δύσκολα ερχόμαστε πιο κοντά!\nΠαρά τις δύσκολες οικονομικές συνθήκες και τα προβλήματα που πλήττουν όλους, εσείς μας συναντήσατε και σταθήκατε συμπαραστάτες στον στόχο που θέσαμε στα πλαίσια της δράσης μας.\nΜε μεγάλη χαρά σας είδαμε να μας πλησιάζετε, να ρωτάτε με ενδιαφέρον για τον "Βενιαμίν" και το έργο του, και να προσφέρετε τη βοήθειά σας με βαθιά συναίσθηση και ευαισθησία.\nΤα λόγια περιττεύουν εκεί όπου μιλούν οι πράξεις...\nΤο Σύστημά μας και ο Σύλλογος Προστασίας Παιδιών "Βενιαμίν",\nγια την έμπρακτη συμβολή σας στο έργο μας,\nκατά το διήμερο 17 και 18/12/11.\nΚαλές γιορτές με Υγεία σε εσάς και τις οικογένειές σας.\nΚαι μην ξεχνάτε: εάν επιθυμείτε να μας γνωρίσετε καλύτερα, θα μας βρείτε\nΥΠΑΠΑΝΤΗΣ 2 & 28ης ΟΚΤΩΒΡΙΟΥ 100η ΠΟΛ. 186 48 ΔΡΑΠΕΤΣΩΝΑ\nΤΗΛ.210 4626709 - 210 4115750 ΦΑΞ. 210 4115750\nΚάθε Κυριακή στις 12.\nΑναρτήθηκε από Γιάννης Κηπουρός στις 12:09 π.μ. Δεν υπάρχουν σχόλια:\nΕτικέτες "Βενιαμίν", 1ο Σύστημα Ναυτοπροσκόπων Δραπετσώνας - Κερατσινίου, Σύλλογος Προστασίας Παιδιών\nΤο Σύστημά μας στο πλευρό του "Βενιαμίν" (Παιδική Στέγη-Οικογένεια για παιδιά σε κίνδυνο)\nΤα Χριστούγεννα σχεδόν έφτασαν! Η γιορταστική ατμόσφαιρα είναι γεγονός. Έκφραση της χαρμόσυνης διάθεσης αποτελούν τα στολισμένα σπίτια, τα φωτεινά παράθυρα των σπιτιών, τα γλυκά στους φούρνους. Και αν ίσως τα φετινά Χριστούγεννα είναι λιγότερο φωτεινά από τα περασμένα, εξαιτίας των εθνικών και διεθνών εξελίξεων, ωστόσο, η γιορτινή ατμόσφαιρα υποβάλλει διαθέσεις, και κάπου κάπου όλοι, άλλος λιγότερο και άλλος περισσότερο, παρασύρεται από το κλίμα των γιορτών...ιδιαίτερα εάν ζει σε περιβάλλον που υπάρχουν παιδιά... όχι γιατί το χαρμόσυνο μήνυμα της Γέννησης του Θεανθρώπου είναι μόνο για τα παιδιά, απλώς αυτά ακόμα διατηρούν στα μάτια τους την παιδική αθωότητα και ξεγνοιασιά, που τους επιτρέπει να βιώνουν τα Χριστούγεννα, με κάποια πληρότητα. Αν και τα παιδιά, συχνά αποπροσανατολίζονται και δίνουν εσφαλμένο περιεχόμενο σε αυτές τις ημέρες.\nΌχι δεν είναι ημέρες που καθόμαστε στο σπίτι μακριά από τις σχολικές μας υποχρεώσεις. Δεν είναι ημέρες που καταναλώνουμε ποσότητες γλυκισμάτων ανεξέλεγκτα. Ούτε ευκαιρία να βάλουμε τους γονείς μας σε έξοδα, επιθυμώντας ένα σωρό παιχνίδια που προβάλλονται συνεχώς στο ραδιόφωνο και στην τηλεόραση, δημιουργώντας διαρκώς εικονικές ανάγκες. Πράγματι, το παιχνίδι είναι αναγκαίο, μέσο εκπαίδευσης, και θεραπεία ψυχής για μικρούς και μεγάλους, και αυτό το γνωρίζουμε καλά στον Προσκοπισμό... όμως το παιχνίδι δεν θα πρέπει να είναι ταυτόσημο με τη γυαλιστερή σακούλα και την κόλλα περιτυλίγματος.\nΑναρτήθηκε από Γιάννης Κηπουρός στις 12:40 π.μ. Δεν υπάρχουν σχόλια:\nΕτικέτες Βενιαμίν, Κερατσίνι, παιδιά, πρόσκοποι, Χριστούγεννα\n"Ευχές για καλά Χριστούγεννα, από το 1ο Σύστημα Ν/Προσκόπων Κερατσινίου-Δραπετσώνας".\nΤα Λυκόπουλα, οι Πρόσκοποι, οι Ανιχνευτές, οι Βαθμοφόροι και η Επιτροπή Κοινωνικής Συμπαράστασης του 1ου Συστήματος Ναυτοπροσκόπων Κερατσινίου-Δραπετσώνας, σας εύχονται Καλά Χριστούγεννα!!!\nΑναρτήθηκε από Γιάννης Κηπουρός στις 12:16 π.μ. Δεν υπάρχουν σχόλια:\nΕπιβιβαστήκαμε στο λεωφορείο (040) και\nΑναρτήθηκε από Γιάννης Κηπουρός στις 10:49 μ.μ. Δεν υπάρχουν σχόλια:\nΕτικέτες Ζάππειο, Κοραή, λυκόπουλα\nΗ συντήρηση της βάρκας μας.\nκι αυτή ήταν ξεσκισμένη.\nΤο δικό μας σύστημα πάντως αποφάσισε να συντηρήσει τη δική του βάρκα.\nΕπιστρατεύτηκαν οι ειδικοί, συγκεντρώθηκαν υλικά και εργαλεία και να 'μαστε έτοιμοι για το εγχείρημα.\nΥπάρχει ακόμα ένα μικρό προβληματάκι με το όνομα, θα την πούμε ιππόκαμπο, δελφίνι, Μαριγώ δεν έχει ακόμα ξεκαθαρίσει. Το σίγουρο πάντως είναι ότι όταν τελειώσουν οι εργασίες δε θα την αναγνωρίζετε, όπως κι αν την ονομάσουμε.\nΑναρτήθηκε από panosgn στις 10:58 μ.μ. Δεν υπάρχουν σχόλια:\nΈγραψαν για το Σύστημά μας.\nΣτον Αγιασμό που τέλεσε το Σύστημά μας αναφέρθηκαν οι παρακάτω:\nΟ Δήμος Κερατσινίου - Δραπετσώνας\nΑναρτήθηκε από panosgn στις 11:05 μ.μ. Δεν υπάρχουν σχόλια:\nΈνα χριστουγεννιάτικο δέντρο διαφορετικό. Το δέντρ...\nΤο Σύστημά μας στο πλευρό του "Βενιαμίν" Κυριακή 1...\nΤο Σύστημά μας στο πλευρό του "Βενιαμίν" (Παιδική ...\nΈνας κυριακάτικος περίπατος στο Ζάππειο (27/11/11)...


Όταν Σημίτης και Στεφανόπουλος υποδέχτηκαν με «γραβάτα» τον πρόεδρο των Η.Π.Α. – [Βίντεο] – THE PAPER\nΌταν Σημίτης και Στεφανόπουλος υποδέχτηκαν με «γραβάτα» τον πρόεδρο των Η.Π.Α. – [Βίντεο]\nΟ Μπάρακ Ομπάμα βρίσκεται εδώ και λίγη ώρα στη χώρα μας και το διαδίκτυο βοά για την εμφάνιση του Αλέξηγ Τσίπρα.\nΟ Έλληνας πρωθυπουργός υποδέχτηκε τον πρόεδρο των Η.Π.Α. Μπάρακ Ομπάμα χωρίς την απαιτούμενη γραβάτα που αρνείται να φορέσει εδώ και καιρό, αλλά και με ύφος που αρμόζει περισσότερο σε καφενείο, παρά σε αρχηγό κράτους. Άλλο ένα στοιχείο που σχολιάζεται και επικρίνεται από τις χρήστες του διαδικτύου είναι και ο ενικός «φοιτητή» που χρησιμοποίησε ο Αλέξης Τσίπρας.\nΌλα αυτά μόνο χαρούμενους δεν κάνουν όσους γνωρίζουν το πρωτόκολλο που ακολουθεί κάθε διπλωματική αποστολή και οφείλει να ακολουθεί και ένας αρχηγός κράτους, ειδικά όταν ο συνομιλητής του τον προσφωνεί ως «Prime minister Tsipras» δηλαδή με τον τίτλο που έχει «Πρωθυπουργός Τσίπρας».\nΑς θυμηθούμε όμως τι είχε γίνει την προηγούμενη φορά που ένας «πλανητάρχης» είχε επισκεφτεί την χώρα μας και πως τον υποδέχτηκε η τότε πολιτική ηγεσία.\nΗ πολύτιμη συμβουλή του Κλίντον στον Τσίπρα πριν την Σύνοδο Κορυφής Τσίπρας: Με κοινωνική συνοχή και ανάπτυξη θα βγούμε από τη κρίση [Βίντεο] Ο Τσίπρας δεν βγάζει άκρη με τα αγγλικά του Κλίντον [video]\nAλέξης ΤσίπραςγραβάταΚώστας ΣημίτηςΜπάρακ ΟμπάμαΜπιλ Κλίντον


What puzzles me: Εμείς vs εγώ\nΕμείς vs εγώ\nΚάθε που έχουμε εκλογές αναστατώνομαι. Βασανίζω το μυαλό μου και τη συνείδησή μου για το τι να ψηφίσω. Ποιόν να ψηφίσω, τι κόμμα να διαλέξω, ή να απέχω. Ανήκω σ' αυτούς τους ανθρώπους που δεν ανήκουν σε καμμία παράταξη, κανένα πολιτικό κόμμα δεν έχει μιλήσει στην καρδιά μου, κανείς κατηχητητής δεν κατάφερε να με πείσει για την ορθότητα του δικού του πιστεύω. Το αυτό συμβαίνει με τη θρησκεία, τις εργασιακές-φιλικές-διαδικτυακές κλίκες και τις οποιεσδήποτε παρατάξεις. Δεν ενσωματώθηκε ποτέ και πουθενά. Εξετάζω όμως πάντα αυτά που έχω μπροστά μου, κάθε φορά. Οι εκλογες είναι μια δύσκολη στιγμή.\nΤο πρόβλημά μου ξεκινάει απο το εγώ και το εμεις. Δεν μπορώ να διαλέξω τι είναι το καλύτερο βάσει και των δύο παραμέτρων γιατί "εγώ" σημαίνει προσωπικό όφελος, ενώ το "εμείς" σημαίνει το όφελος της χώρας μου μέσα σε έναν ευρύτερο χώρο, την ΕΕ π.χ. ή την Ευρώπη, ή το ΝΑΤΟ ή τη Γή. Δυστυχώς η Ελλάδα δεν εχει ακόμη συγχωνεύσει το εγώ με το εμείς όπως άλλες πολιτισμένες χώρες που ο πολίτης και το κράτος είναι ένα. Ο πολίτης "αγαπάει" το κράτος επειδή το τελευταίο "δίνει". Απαξ και σταματήσει η δόση ο πολίτης μισεί και τιμωρεί το κράτος. Το κράτος απο την άλλη βλέπει τον πολίτη σαν πελάτη, τον γλείφει και του δίνει "φλουριά" τις καλές μέρες, του τα παίρνει τις ισχνές μέρες.\nΤοσο οι γονείς μου όσο και εγώ είμασταν του ιδιωτικού τομέα. Ακόμη και σε θέματα υγείας. Ποτέ το κράτος δεν μας έδωσε τίποτα, ποτέ δεν του ζητήσαμε τίποτα. Μόνη μου βρήκα δουλειές, κανένα μέσον δεν είχα, ούτε με "βοήθησε" ποτέ κανείς να "ανέβω". Υπήρξα μάλλον μειονότητα σε αυτή τη χώρα που όλοι κάποιον θα "σπρώξουμε", κάποιος θα μας "προτείνει" κάποιον "νονό" θα έχουμε. Αφού λοιπόν είμαι αυτοδημιούργητη, ανετα μπορώ και να βλέπω ορθά και να αποφασίζω. Τι να ψηφίσω;\nΔίλημμα Νο. 1\nτο προσωπικό μου μέλλον που είναι μεν εκτός κρατικού μηχανισμού, αλλά που επηρεάζεται απο τη πιθανή κατάρρευση του κράτους.\nή το οικονομικό μέλλον της Ελλάδος βασει μνημονίων-δανείων της χώρας μου που ναί μεν θα τη γλυτώσουν απο την καταπόντιση, αλλά που σε καθημερινή βάσει οδηγεί τους συμπολίτες μου σε οικονομικό αδιέξοδο και καταστροφή;\nΤα κόμματα αποτελούνται απο ανθρώπους. Τα τελευταία τρία χρόνια τα 2 μεγάλα κόμματα που επιλέγησαν εναλλάξ απο τη πλειοψηφία των συμπολιτών μου, τα έκαναν μαντάρα. Δεχόντουσαν τις βουλές της ΕΕ με χίλια ζόρια, ψηφίζανε νόμους και δεν κάνανε τίποτα για να τους εφαρμοσουν. Σαν να προτιμούσαν να πεθάνουμε όλοι αντί να ρίξουν τη μύτη τους, να παραδεχθούν δημοσίως ότι η πολιτική τους που εφάρμοζαν 30 χρόνια ήταν λάθος, να ζητήσουν συγνώμη και να προσπαθήσουν να επανορθώσουν, εφαρμόζοντας τουλάχιστον εκείνες τις πολιτικές που "θα μας σώσουν". ΄Λόγια της καραβάνας, το αποτέλεσμα νάτο.\nΠοιόν να ψηφίσω;\nΔίλημμα Νο. 2\nΠοιός απ' όλους αυτούς αξίζει τη ψήφο μου; Ποιός απ' όλο αυτό το συνοθύλεμα βουλευτών και αρχηγών, κατάλαβε ΠΟΥ βαδίζει η χώρα; Οσοι το κατάλαβαν, απεδείχθηκαν μπαταξήδες (δανειζόμαστε και ΔΕΝ επιστρέφουμε τα χρέη-αντίθετα θυμώνουμε), Τι λέτε βρε παιδιά, είστε καλά; Ετσι παίρνουμε τις μοίρες των ανθρώπων στα χέρια μας; Ποιόν ανόητα ηλίθιο να ψηφίσω;\nΔεν μπορώ να βάλω το εγώ πάνω απο το εμείς σε αυτές τις εκλογές, γιατί είμαι ακόμη πολίτης αυτής της χώρας, ΕΔΩ ΖΩ.\nΔεν μπορώ να βάλω το εμείς πάνω απο το προσωπικό μου όφελος, γιατί τι θα γίνω εγώ και οι δικές μου δουλειές;\nΤο άρθρο το έγραψα όταν επέστρεψα απο τη κάλπη, όπου ψήφισα. Οχι δεν έρριξα ούτε άκυρο, ούτε λευκό. Μόνο η συνείδησή μου διάλεξε.\nΑναρτήθηκε από Marina στις 2:50 μ.μ.\nΕλπίζω τα αποτελέσματα να σε δικαιώσουν για την επιλογή σου...\nΔυστυχώς δεν δικαιώθηκα. Περίμενα όλοι να σκύψουμε και μαζί να συνεργαστούμε να σώσουμε τη χώρα. Αυτό που βλέπω είναι αδιαλλαξία και παραλογισμός.


Μια παγωμένη χώρα | Documento\nΔιαβάζετε: ΜΙΑ ΠΑΓΩΜΕΝΗ ΧΩΡΑ\nΜια παγωμένη χώρα\nΜια απόλυτη παγωνιά έχει πέσει πάνω στη χώρα από το περασμένο Σάββατο που άρχισε το δεύτερο lockdown που αποφάσισε ο Κυριάκος Μητσοτάκης.\nΗ εκτίναξη της ανεργίας από τον πρώτο εγκλεισμό με την ταυτόχρονη δραματική συρρίκνωση των εισοδημάτων έχει τεράστια οικονομική αλλά και ψυχολογική επίπτωση στους πολίτες μιας χώρας που τώρα πλέον υποπτεύονται το μέλλον τους.\nΌσο και αν ο νεοφιλελεύθερος πρωθυπουργός πιστεύει ότι η Ελλάδα θα κερδίσει από την πανδημία, επειδή οι πολίτες αποταμιεύουν χρήματα τα οποία θα ξοδεύσουν αφού αυτή τελειώσει, κάτι που γνωρίζουν οι ξένοι και θα έρθουν στη χώρα να επενδύσουν, η πραγματικότητα είναι τελείως διαφορετική.\nΚαι κανείς δεν μπορεί να πιστέψει ότι οι κυβερνώντες δεν το γνωρίζουν. Θέλοντας να επιτύχουν τον σκοπό τους, δηλαδή την πλήρη ιδιωτικοποίηση του δημόσιου τομέα με οποιοδήποτε κόστος, καταφεύγουν σε γκεμπελίστικες μέθοδες, για να ενισχύσουν όσο το δυνατόν περισσότερο τον φόβο για το αύριο.\nΕδώ έφτασαν να τρομοκρατούν τους πολίτες ότι δήθεν το σύστημα δέχτηκε 1.000.000 μηνύματα για άθληση θέλοντας να ρίξουν τα πάντα στην ατομική ευθύνη για ότι πρόκειται να ακολουθήσει.\nΔεν τους προβλημάτισε καθόλου στο να πουν ψέματα ενώ γνωρίζουν πολύ καλά ότι ο κωδικός 6 εκτός από την σωματική άσκηση σε εξωτερικό χώρο, περιλαμβάνει και την κίνηση με κατοικίδιο ζώο. Και καθώς υπάρχουν τουλάχιστον 650.000 σκύλοι, ως ζώα συντροφιάς που οι ιδιοκτήτες τους βγάζουν τουλάχιστον μια φορά την ημέρα έξω από το σπίτι μάλλον μικρός είναι ο παραπάνω αναφερόμενος αριθμός.\nΧωρίς χρήματα στην τσέπη των πολιτών, με την ανεργία να εκτινάσσεται και τις προοπτικές κάθε άλλο παρά ευοίωνες να διαγράφονται, η κυβέρνηση Μητσοτάκη εκτιμά ότι είναι η στιγμή να αλλάξει εκ θεμελίων όλο τι κοινωνικό status της χώρας.\nΥποεκτιμά όμως όλα τα ποιοτικά στοιχεία των τελευταίων δημοσκοπήσεων που δείχνουν μια αυξανόμενη δυσαρέσκεια από την πολιτική της σε όλους τους τομείς.\nΕίναι πλέον στο χέρι των πολιτών, αυτή η δυσαρέσκεια να γίνει χείμαρρος που θα παρασύρει όλους αυτούς τους «άριστους» που καταστρέφουν για μια ακόμη φορά τη χώρα.


Οι λογισμοί και η αντιμετώπισή τους (Ιερομόναχος Βενέδικτος Αγιορείτης) | Η ΑΛΛΗ ΟΨΙΣ\n(8,000 άτομα το έχουν διαβάσει)\nΤο βιβλιαράκι αυτό δεν αποτελεί μία εμπεριστατωμένη μελέτη στο σοβαρό αυτό θέμα των λογισμών είναι μία ομιλία που έχει γίνει πριν από αρκετό καιρό. Εδώ παρουσιάζεται αρκετά βελτιωμένη χωρίς να έχει χάσει την αρχική της μορφή ως ομιλίας. Και επειδή πολλοί είναι αυτοί που παλεύουν με τους αισχρούς λογισμούς και περισσότεροι αυτοί που "τα χάνουν", καταβάλλεται μία προσπάθεια να καταλάβει ο χριστιανός που αγωνίζεται τί είναι οι λογισμοί, από πού προέρχονται, ποιά τα αποτελέσματά τους και πώς αντιμετωπίζονται.\nΑν από την μικρή αυτή εργασία κάποιος ωφεληθεί, ας προσεύχεται για εκείνους που κοπίασαν. Β. Ι.\nΈτσι ο πιστός επιθυμώντας την ένωση του με τον Θεό, συναντά δαιμονικά εμπόδια οργανωμένα σε σύστημα και με φοβερά προγραμματισμένη επίθεση. Εξ αίτιας αυτής της προγραμματισμένης επιθέσεως ή προσευχή γίνεται μία κοπιαστική πράξις και προξενεί κόπο μεγαλύτερο από οποιαδήποτε άλλη εργασία. Γι’ αυτό και τονίζει κάποιος από τους πατέρες της ερήμου: "Ουκ εστίν έτερος κάματος ως το εύξασθαι τω Θεώ. Tο εύξασθαι έως εσχάτης αναπνοής αγώνος χρήζει" δηλαδή, δεν υπάρχει μεγαλύτερος κόπος από το να προσεύχεται κάποιος στον Θεό. Το να προσεύχεται κάποιος μέχρι την τελευταία του αναπνοή, χρειάζεται αγώνα.\nΤο μίσος, λοιπόν, των δαιμόνων εναντίον εκείνων που προσεύχονται είναι δεδομένο. Υπάρχει πόλεμος των πονηρών δαιμόνων εναντίον τους σε δύο μορφές: στην ορατή και στην αόρατη, για αρχαρίους και τελείους. Στους αρχαρίους πολλές φορές χρησιμοποιεί και τον ορατό πόλεμο. Χρησιμοποιεί ήχο, αντικείμενα, προξενεί θορύβους για να μπόρεση να τους αποσπάση από την προσευχή. Αρχαρίους, όμως, και τελείους, πολεμά κυρίως με τους λογισμούς.\nΈναν σκληρό, λοιπόν, αγώνα έχει αναλάβει όποιος έχει αρχίσει τον αγώνα εναντίον των λογισμών. Διότι οι λογισμοί είναι το μεγαλύτερο εμπόδιο στον άνθρωπο για την πνευματική του κατάρτιση και τελείωση. Και η τελείωσις αυτή δεν επιτυγχάνεται αλλιώς, παρά μόνον με την συνεχή επίκληση του ονόματος του Κυρίου μας Ιησού Χριστού. Και μάλιστα τόσο συχνή πρέπει να είναι ώστε, όπως τονίζει ο άγιος Γρηγόριος ο Θεολόγος, "προτιμότερο είναι να μνημονεύει κανείς τον Θεό, παρά να αναπνέει".\nΑκόμη, τονίζει ο άγ. Ισαάκ ο Σύρος, λογισμούς δημιουργεί και "το φυσικόν θέλημα" που υπάρχει μέσα μας, αλλά και οι κλίσεις, οι ροπές που έχει η ψυχή μας.\nΙδιαίτερα ο πόλεμος αυτός είναι έντονος στους μοναχούς, οι οποίοι πολλές φορές, έρχονται με τον δαίμονα σε πάλη σώμα προς σώμα κατά την έφοδο των πονηρών λογισμών. Γι’ αυτό και τονίζει ο άγ. Μάξιμος ο Ομολογητής, ότι ο πόλεμος αυτός είναι πολύ πιο δύσκολος από τον αισθητό πόλεμο "του δια των πραγμάτων πολέμου εστί χαλεπώτερος".\nΗ αμαρτία εξωτερικά μπορεί να φαίνεται ένα απλό γεγονός, όπως και ένα τροχαίο ατύχημα ή κάποιο άλλο γεγονός. Για την διάπραξη, όμως, του γεγονότος αυτού έχουν προηγηθεί αλλεπάλληλες διεργασίας. Για να γίνει ένας φόνος π.χ. έχουν προηγηθεί στον ανθρώπινο νου χιλιάδες σκέψεις και σχέδια. Ο ανθρώπινος νους μέχρι να φθάσει στην διάπραξη του φόνου είχε γίνει ολόκληρο στρατηγείο.\nΤο να περάση απλώς από το νου μας μία απλή σκέψις ή μία εικόνα δεν ευθυνόμαστε γι’ αυτό, ούτε και είναι δύσκολο να την αντιμετωπίσουμε. Από τη στιγμή, όμως, που θα ανοίξουμε την πόρτα στη σκέψη αυτή και αρχίσουμε να συζητούμε, να σκεπτόμαστε το λογισμό αυτό, τότε ο λογισμός παίρνει μέρος μέσα μας και γίνεται ένας κυρίαρχος λογισμός.\nΑς παρακολουθήσουμε για λίγο αυτήν την πορεία, που είναι για μας ό,τι η πορεία και η εξέλιξις της νόσου στο ανθρώπινο σώμα. Και όπως, για να φθάσει κάποιος στο νοσοκομείο, όπως αναφέραμε παραπάνω, έχουν προηγηθεί διάφορες άλλες μεταβολές στον ανθρώπινο οργανισμό, έτσι και για να φθάσει κάποιος στην διάπραξη της αμαρτίας, προηγήθηκε ένας μεγάλος πόλεμος, ένα πλήθος από μεταβολές στο εργαστήρι αυτό, που λέγεται ανθρώπινος νους. Και όπως για τον τοκετό ενός παιδιού έχει προηγηθεί ολόκληρη διεργασία, από την σύλληψη μέχρι την πολύμηνη κυοφορία, έτσι και για την αμαρτία προηγείται ένας πολύπλοκος μηχανισμός: η σύλληψις των λογισμών, η κυοφορία της αμαρτίας και ο τοκετός της.\nΠώς λειτουργεί ο μηχανισμός αυτός; Λειτουργεί ως εξής: Κάποιος πονηρός λογισμός (κενοδοξίας, φιλαργυρίας, κατακρίσεως, κ.λ.π.) εισέρχεται στο νου του ανθρώπου. Ο πειρασμός εργάζεται με την φαντασία. Παρουσιάζει την υπόθεση όσο πιο ελκυστική μπορεί. Έτσι η προσβολή γίνεται πιο ελκυστική και δυνατή.\nΜέχρι το σημείο αυτό ο άνθρωπος είναι ανεύθυνος. Είναι το πρώτο στάδιο, μία προσβολή, μία επίθεσις του εχθρού ή πιο απλά το κτύπημα της πόρτας. Η κατάστασις είναι φυσιολογική. Είναι αδύνατον να υπάρξη άνθρωπος, που να μην δεχθεί την προσβολή. Ο όσιος Εφραίμ ο Σύρος έλεγε ότι όπως μέσα στον κήπο κατά φυσιολογικό τρόπο φυτρώνει μαζί με τα φυτά και η αγριάδα ή όπως τα νησιά κτυπιούνται γύρω – γύρω από τα κύματα, έτσι και ο άνθρωπος οπωσδήποτε θα έλθει σε επαφή με τις προσβολές των λογισμών.\nΒασική αιτία των λογισμών είναι ο πόλεμος του διαβόλου. Οι πιο πολλοί λογισμοί είναι διαβολικοί. Ο σκοπός του διαβόλου είναι να ρίξει τον άνθρωπο στην αμαρτία, είτε με τη σκέψη, είτε με την πράξη. Ό άγιος Μακάριος ο Αιγύπτιος ονομάζει πνευματική μοιχεία τη συγκατάθεση στους πονηρούς λογισμούς. Γι’ αυτό και λέγει: "Φυλάττειν τοιγαρούν δει την ψυχήν, ότι νύμφη Χριστού εστί"· δηλαδή, πρέπει κάποιος να διατηρεί καθαρή την ψυχή του, διότι είναι νύφη του Χριστού.\nΤις περισσότερες φορές οι λογισμοί μοιάζουν με ένα "ποτάμιον ρεύμα", μπροστά στο οποίο πολλές φορές ο άνθρωπος πανικοβάλλεται. Γι’ αυτό οι δαίμονες πρώτα μας πολεμούν με τους λογισμούς και κατόπιν με τα πράγματα. Αν υποχωρήσουμε σε αυτούς, τότε σιγά – σιγά μας σπρώχνουν στην αμαρτία με την πράξη.\nΚάποιος άλλος θα μας πει ότι το βασικότερο πάθος στον άνθρωπο από το οποίο προέρχονται όλα τα άλλα πάθη είναι η φιλαυτία. Και φιλαυτία είναι η παράλογος αγάπη και φροντίδα του εαυτού μας. Αυτό είναι και το πάθος του σημερινού ανθρώπου. Από την φιλαυτία προέρχονται οι τρεις κυριότεροι λογισμοί: της γαστριμαργίας, της κενοδοξίας και της υπερηφάνειας. Από τους τρεις αυτούς λογισμούς προέρχονται όλοι οι άλλοι.\nΤα όσα αναφέρθηκαν παραπάνω αφορούν τους πονηρούς λογισμούς. Εκτός, όμως, από αυτούς υπάρχουν και οι αγαθοί λογισμοί και οι μάταιοι ή ανθρώπινοι λογισμοί. Οι αγαθοί λογισμοί προέρχονται από τον Θεό. Πώς θα τους διακρίνουμε από τους πονηρούς λογισμούς;\nΚάποιος αδελφός ρώτησε τον Αββά Βαρσανούφιο για το θέμα αυτό και έλαβε την εξής απάντηση: "Όταν ευρίσκης χαράν εν τω πράγματι και θλίψιν αντιστήκουσαν, μάθε ότι από Θεού εισί. Οι δε των δαιμόνων τεταραγμένοι και λύπης μεμεστωμένοι εισί". Οι λογισμοί που προέρχονται από τον Θεό προξενούν στον άνθρωπο μία εσωτερική ειρήνη και χαρά. Αντίθετα οι λογισμοί, που προέρχονται από τον διάβολο, είναι γεμάτοι από ταραχή και λύπη.\nΗ πανουργία των δαιμόνων, που θέλουν να σπείρουν μέσα μας χίλιους δυο ακάθαρτους λογισμούς, είναι απερίγραπτη. Ο διάβολος εκμεταλλεύεται και το πιο ασήμαντο γεγονός της ζωής μας, ή την πιο απίθανη περίπτωση, ή εφευρίσκει τον πιο παράξενο τρόπο για να μας μολύνει.\nΠρώτα απ’ όλα, πριν μας ρίξουν στην αμαρτία, μας βάζουν λογισμούς ότι ο Θεός είναι φιλάνθρωπος, ενώ μετά την αμαρτία μας βομβαρδίζουν με τις σκέψεις ότι ο Θεός είναι απότομος και σκληρός, για να μας φέρουν στην απελπισία. "Προ μεν του πτώματος φιλάνθρωπον λέγουσιν είναι τον Θεόν, μετά δε το πτώμα απότομον και σκληρόν".\nΟ άγιος Ιωάννης ο Σιναΐτης αναφέρει ότι ένας Μοναχός επολεμείτο από τους λογισμούς αυτούς δεκατέσσερα ολόκληρα χρόνια. Κανένας λογισμός δεν είναι τόσο δύσκολος στην εξαγόρευσή του, όσο ο λογισμός αυτός της βλασφημίας, ο οποίος μπορεί να οδηγήση τον άνθρωπο και στην απελπισία.\nΑναφέρεται στην Κλίμακα του αγ. Ιωάννου του Σιναΐτου το εξής: "Ας παρατηρήσουμε και θα δούμε ότι την ώρα που χτυπάει η πνευματική σάλπιγγα και συναθροίζονται ορατά οι αδελφοί στο ναό, αοράτως και οι εχθροί. Άλλοι την ώρα που σηκωνόμαστε να πάμε στην Εκκλησία, μας προτρέπουν να ξανακοιμηθούμε. Κάθισε, λέγουν, μέχρι να συμπληρωθούν οι προοιμιακοί ύμνοι και μετά πήγαινε στην Εκκλησία. Άλλοι πάλι ενώ είμαστε στην προσευχή μας φέρνουν ύπνο, άλλοι μας κάνουν να πεινάμε, άλλοι μας προτρέπουν να ακουμπήσουμε στον τοίχο σαν δήθεν κουρασμένοι, και άλλοι μας προκαλούν χασμουρητά. Άλλοι μας θυμίζουν τα γραμμάτια και τα συμβόλαια και τους τραπεζικούς τόκους. Και έτσι αντί να φύγουμε από την Εκκλησία ωφελημένοι, φεύγουμε ζημιωμένοι, χωρίς να έχουμε ακούσει και τα πλέον στοιχειώδη. Και ενώ πολλές φορές την ώρα, που είμαστε στην προσευχή, ο νους μας είναι γεμάτος από απρεπείς σκέψεις, μόλις τελειώσει η προσευχή, όλα εξαφανίζονται.\nΥπάρχουν δαίμονες που μολύνουν την ψυχή μας μόλις πέσουμε για ύπνο και υπάρχουν άλλοι που μολύνουν την πρώτη μας σκέψη, μόλις, δηλαδή, σηκωθούμε από τον ύπνο. Ο διάβολος δεν χάνει ευκαιρία να μας πολεμήσει.\nΟ άνθρωπος που είναι ακρατής, δηλαδή κοιλιόδουλος, έχει σκέψεις και λογισμούς γεμάτους από ακάθαρτα είδωλα. Ο άγ. Ιωάννης της Κλίμακος φέρνει και ένα παράδειγμα. Όπως ακριβώς το πλήθος της κοπριάς γεννάει σκουλήκια, έτσι και το πλήθος των φαγητών γεννάει πτώσεις, πονηρούς λογισμούς και αισχρά όνειρα. Η γαστριμαργία είναι ό,τι το λάδι με την φωτιά για τους λογισμούς της πορνείας.\nΑπό πού, δηλαδή, προέρχονται οι πορνικοί λογισμοί; Εάν ένας άνθρωπος στη ζωή του καλοπερνάει και έχει όλες τις ανέσεις και δε σκληραγωγήται και δεν ασκήται καθόλου, τότε πολύ φυσικό είναι ο άνθρωπος αυτός να έχει λογισμούς πορνείας, οι οποίοι θα καταλήξουν σε πράξεις. Άλλοτε, πάλι, όταν έχει ελεύθερες τις αισθήσεις του ο άνθρωπος και δη κάποιο πρόσωπο ή ακουμπήσει με το χέρι του κάποιον ή ακούσει κάτι το αισχρό, τότε είναι σαν να έχει ανοίξει την πόρτα στους ακάθαρτους λογισμούς. Βέβαια σε αυτό βοηθάει και η φύσις του ανθρώπου που ρέπει προς τους λογισμούς αυτούς.\nΠροσβάλλει ο εχθρός τον άνθρωπο με έναν απλό λογισμό ή με μία εικόνα. Όταν τον δεχθεί, τότε γίνεται συγκατάθεσις. Αρχίζει η συνομιλία με τον λογισμό. Από το σημείο αυτό αρχίζει η ευθύνη του ανθρώπου. Κατόπιν συγκατατίθεται κανείς με ηδονή να πραγματοποιήση αυτό που του υποβάλλει ο λογισμός και στο τέλος υποδουλώνεται και αιχμαλωτίζεται από το πάθος.\nΌταν ο λογισμός χρονίσει μέσα μας, γινόμαστε τότε δούλοι στην προσπάθεια. Προσπάθεια είναι η προσκόλλησις του άνθρωπου στα κτιστά πράγματα και η επιθυμία του να αποκτήση μόνον αυτά. Έτσι ο νους του ανθρώπου αποδεσμεύεται από την αιώνια τροφή. Και όταν ο νους του ανθρώπου απομακρυνθεί εντελώς από τον Θεό, τότε "ή θηριώδης ή δαιμονιώδης γίνεται", δηλαδή, ή σαν θηρίο ή σαν δαίμονας γίνεται ο άνθρωπος, πράγμα το οποίο βλέπουμε να συμβαίνει στη σημερινή καταναλωτική κοινωνία. Ο λογισμός του ανθρώπου προσκολλήθηκε μόνο στη γη και δε σκέπτεται καθόλου τον ουρανό, με αποτέλεσμα την θηριοποίηση του ανθρώπου και την αποθέωση της τέχνης σε οποιαδήποτε μορφή.\nΜε την αποδοχή των λογισμών ο διάβολος αποκτά κυριαρχία και μπορεί να οδηγήση τον άνθρωπο ακόμη και στην αυτοκτονία, αφού ο άνθρωπος δεν μπορεί να αντισταθεί στη δύναμη του διαβόλου.\nΧάνεται η παρρησία προς τον Θεό. Όταν ο νους γίνεται συνόμιλος με ρυπαρούς και αισχρούς λογισμούς, τότε "της προς Θεόν παρρησίας εκπίπτει". Δεν μπορεί ο Θεός να έχει κοινωνία με άνθρωπο, του οποίου ο νους συνέχεια μολύνεται με αισχρούς και πονηρούς λογισμούς, όπως ακριβώς είναι βδελυρός σε επίγειο άρχοντα εκείνος που αποστρέφεται το πρόσωπό του και συνομιλεί με τους εχθρούς του.\nΟ άγ. Ιωάννης ο Χρυσόστομος μας συμβούλευε να μη τους εκφράζουμε, αλλά να τους πνίγουμε με τη σιωπή. Διότι και τα θηρία και τα ερπετά όταν πέφτουν μέσα στο λάκκο, αν βρουν κάποια διέξοδο προς τα πάνω, ανεβαίνουν και συνήθως γίνονται αγριώτερα. Αν, όμως, μένουν συνέχεια κλεισμένα μέσα, εύκολα χάνονται και εξαφανίζονται.\nΚαι αν ακόμη ο πονηρός εχθρός κατά την ώρα της προσευχής υποβάλει τις πονηρές φαντασίες, η ψυχή ας μη διακόψει την προσευχή της και ας μη νομίζει ότι ευθύνεται για τις πονηρές επιθέσεις του εχθρού, καθώς και για τις φαντασίες του παραδόξου θαυματοποιού. Αντίθετα ας σκεφθεί ότι οι σκέψεις αυτές οφείλονται στην αναίδεια του εφευρέτου της κακίας και ας επιτείνει τη γονυκλισία και ας ικετεύει τον Θεό να διαλυθεί το πονηρό διάφραγμα των παραλόγων σκέψεων, ώστε χωρίς εμπόδια να πλησιάση τον Θεό.\nΕάν, όμως, η βλαβερή επίδρασις του λογισμού γίνει πιο έντονη εξ αιτίας της αναίδειας του εχθρού, δεν πρέπει να δειλιάζουμε, ούτε να αφήνουμε τον αγώνα μας στη μέση, αλλά να υπομένουμε μέχρι τότε που ο Θεός θα δη την επιμονή μας και θα μας φώτιση με τη χάρη του Αγ. Πνεύματος, η οποία τον μεν εχθρό τρέπει σε φυγή, τον δε νου μας τον γεμίζει με θείο φως, ώστε ο λογισμός να λατρεύσει τον Θεό με αδιατάρακτη γαλήνη και ευφροσύνη".\nα) Η προσευχή. Είναι αδύνατον ο αρχάριος να διώξη μόνος του τους λογισμούς. Αυτό είναι γνώρισμα των τελείων.\nΗ νοερά προσευχή, η μονολόγιστος ευχή, το "Κύριε, Ιησού Χριστέ, ελέησόν με", είναι το πιο δυνατό όπλο για να μπορέση κάποιος να νικήσει τους λογισμούς. "Ιησού ονόματι μάστιζε πολεμίους’ ου γαρ εστίν εν γη και ουρανώ δυνατώτερον όπλον", τονίζει ο αγ. Ιωάννης της Κλίμακος.\nβ) Η αντίρρησις. Η προσευχή είναι για τους αρχαρίους και τους αδυνάτους. Εκείνοι που μπορούν να πολεμήσουν ας χρησιμοποιήσουν την αντίρρηση, η οποία συνηθίζει να φιμώνει τους δαίμονες. Ο Κύριός μας με αυτό τον τρόπο νίκησε τους τρεις μεγάλους πολέμους που του προέβαλε ο διάβολος πάνω στο όρος. "Την φιληδονίαν με το ουκ επ’ άρτω μόνον ζήσεται άνθρωπος, την φιλοδοξίαν με το ουκ εκπειράσεις Κύριον τον Θεόν σου, και την φιλαργυρίαν με το Κύριον μόνον τον Θεόν σου προσκυνήσεις και αυτώ μόνω λατρεύσεις (Ματθ. 4,10)".\nΈτσι όταν κάποιος γέροντας επολεμείτο από τους λογισμούς της υπερηφάνειας, έλεγε στο λογισμό του: "Γέρον, βλέπε τας πορνείας σου"’ και ο πόλεμος σταματούσε.\nΥπάρχουν περιπτώσεις που επιστρατεύει κανείς όλες τις πνευματικές του δυνάμεις, όλους τους αγαθούς λογισμούς και δεν μπορεί να διώξη έναν κακό λογισμό. Ποιά είναι η αιτία; "Επειδή πρώτον δεχόμεθα του κατακρίναι τον πλησίον". Κατακρίναμε τον αδελφό μας και ο λογισμός μας έχασε την δύναμη που είχε προηγουμένως.\nΓι’ αυτό καλλίτερα είναι να καταφεύγει κανείς στην δύναμη της προσευχής και των δακρύων, διότι α) η ψυχή δεν έχει πάντοτε την ίδια δύναμη, β) ο διάβολος έχει πείρα αρκετών χιλιάδων ετών, ενώ η δική μας είναι πολύ περιωρισμένη, με αποτέλεσμα να φύγουμε νικημένοι και πληγωμένοι, αφού ο νους μας πάλι μολύνεται με τις αισχρές φαντασίες, και γ) διώχνει την υπερηφάνεια και δείχνει ταπείνωση όποιος καταφεύγει στον Θεό την ώρα του πολέμου των λογισμών "και ομολογεί τον μεν εαυτόν του ανάξιον και ταπεινόν και αδύνατον εις το να πολεμεί, τον δε Ιησού Χριστόν μόνον δυνατόν και κραταιόν εν πολέμω, διότι Αυτός μας είπε: "Θαρσείτε, εγώ νενίκηκα τον κόσμον" (Ίωάν. 16,33), δηλαδή, τα πάθη, τους λογισμούς και τον διάβολον".\nΣυμπληρωματικά θα μπορούσαμε να πούμε, ότι η μνήμη του θανάτου είναι πολύ ισχυρό μέσο για την κατατρόπωση του λογισμού. Δημιουργεί καρδιακούς πόνους για τα αμαρτήματά μας και προφυλάσσει τον νου μας από τους λογισμούς. Όποιος υπολογίσει την ημέρα που διανύει ως την τελευταία ημέρα της ζωής του, θα περιορίσει σε πολύ μεγάλο βαθμό τους αισχρούς λογισμούς.\nΟ Γέρων Σιλουανός, ο τελευταίος επίσημος άγιος του Αγ. Όρους, έλεγε: "Κράτα το νου σου στον Άδη και μην απελπίζεσαι". Με τον τρόπο αυτό κανένας λογισμός δε θα φωλιάσει μέσα σου.\n« Οι εκτρώσεις και οι πόλεμοι των πολιτισμών (Herman T. Engelhardt)


Politics - 20/20 Magazine - Results from #770\nΟι ισχυρισμοί δεν προήλθαν από κάποια παραεκκλησιαστική οργάνωση ή από Δελτίο Τύπου ακροδεξιάς ή νεοναζιστικής οργάνωσης, αλλά από τον υπουργό Δικαιοσύνης της ελληνικής κυβέρνησης, το 2021.\nΟ Δημήτρης Λιγνάδης χαίρει της εμπιστοσύνης της κυβέρνησης;\nΧθές η Έλενα Ακρίτα έγραψε ότι έχει ζητηθεί η παραίτηση του καλλιτεχνικού διευθυντή του Εθνικού Θεάτρου Δημήτρη Λιγνάδη. Το Υπουργείο Πολιτισμού έβγαλε μια ανακοίνωση, χαρακτηριστικό δείγμα «εποικοδομητικής ασάφειας», η οποία κατά το ένα μέρος κάλυπτε τον Λιγνάδη και κατά ένα μέρος άφηνε το ζήτημα ανοιχτό. Στη συνέχεια, ο ίδιος ο κ. Λιγνάδης δήλωσε ότι δεν υπάρχει ζήτημα παραίτησής του. Σήμερα η Λίνα Μενδώνη δήλωσε ότι «εάν υπάρξουν καταγγελίες ενάντια του Δημήτρη Λιγνάδη θα ερευνηθούν». Αναλυτικά τα γεγονότα μπορείτε να τα διαβάσετε στο ρεπορτάζ της Ναταλί Χατζηαντωνίου στο 2020mag.\nΤον αδερφό του, Ιωάννη Λιγνάδη, φιλόλογο και μεταφραστή, προσέλαβε ως ηθοποιό στο Εθνικό Θέατρο, ο Δημήτρης Λιγνάδης.\nΤι συμβαίνει με τον Λιγνάδη;\nΔιαβάστε το ρεπορτάζ της Ναταλί Χατζηαντωνίου στο 20/20, για τις ραγδαίες εξελίξεις σχετικά με τις καταγγελίες στο χώρο του πολιτισμού, τις παλινωδίες του υπουργείου Πολιτισμού και την περίεργη υπόθεση της «παραίτησης» του καλλιτεχνικού διευθυντή του Εθνικού Θεάτρου, Δημήτρη Λιγνάδη.\nΗ Ελληνική Λύση συμφωνεί με το νομοσχέδιο Κεραμέως, αλλά το βρίσκει light και προτείνει «πανεπιστημιακούς ΛΟΚατζήδες»\n«Μάχη» σώμα με σώμα για τις ακροδεξιές ψήφους δίνουν η Νέα Δημοκρατία του Κυριάκου Μητσοτάκη και η Ελληνική Λύση του Κυριάκου Βελόπουλου.\nΗ Ελληνική Λύση στηρίζει μεν το (αντι)εκπαιδευτικό νομοσχέδιο Κεραμέως, αλλά επειδή το βρίσκει light, προτείνει ακόμα και εκπαίδευση «πανεπιστημιακών ΛΟΚατζήδων», που θα μπορούν να επεμβαίνουν «άνευ ειδικής αδείας».\nΌπως τότε. Το 1973.\n«Κύριε Άδωνι, έτσι και αλλιώς από εδώ και στο εξής ταβερνιάρης θα είστε»\nΒαρέθηκα σήμερα από το πρωί να ακούω τον κ. Άδωνι Γεωργιάδη να εξηγεί ότι δεν είπε αυτά που ακούσαμε να λέει. Από χθες το βράδυ δηλαδή.\nΤα Δελτία Τύπου τι λένε για τον Λιγνάδη, αλήθεια;\nΜαθήματα δημοσιογραφίας από το υπουργείο Πολιτισμού και αναρωτιέμαι αν η Άννα Παναγιωταρέα συνέβαλε με την τεράστια εμπειρία της σε αυτά. Ειλικρινά, δεν ξέρω.\nΕφημερίδες VS Αδώνιδος\nΠώς τα κατάφερε έτσι ο υπουργός Ανάπτυξης Άδωνις Γεωργιάδης και έβαλε απέναντί του το σύνολο, σχεδόν, του έντυπου Τύπου είναι ένα θαύμα.\nΑπό τη μία η αμετροέπεια του υπουργού Ανάπτυξης και από την άλλη ο μετρημένος λόγος του αναπληρωτή υπουργού Ανάπτυξης.\nΛίστα Πέτσα εξωτερικού με 3 εκατ. ευρώ για 800.000 ψηφοφόρους\nΤα «ΝΕΑ» ήταν αποκαλυπτικά το Σάββατο στο βασικό τους θέμα, εξηγώντας ποιο είναι «Το κρυφό χαρτί για τις κάλπες».\nΌταν ο ΣΥΡΙΖΑ υιοθετεί την ατζέντα Μητσοτάκη\nΑυτές τις ημέρες η ηγεσία του ΣΥΡΙΖΑ επεξεργάζεται τις θέσεις του κόμματος που θα τεθούν σε συζήτηση στον προσυνεδριακό διάλογο. Την περασμένη Παρασκευή το Πολιτικό Συμβούλιο ενέκρινε ομόφωνα καταρχήν το σχέδιο που επεξεργάστηκε η Επιτροπή Θέσεων υπό τον Γιώργο Σταθάκη.\nΠροετοιμάζει για «Αρμαγεδδώνα» στο ασφαλιστικό ο Κύρτσος - Από το 2022 όλα θα γίνουν δυσάρεστα\nΜόνο αισιόδοξος δεν είναι για την οικονομική πολιτική της κυβέρνησης Μητσοτάκη ο ευρωβουλευτής της ΝΔ, Γιώργος Κύρτσος, που το τελευταίο διάστημα έχει «απασφαλίσει».\n«Γιατί τώρα;» - Τι έλεγε το 2017 ο σημερινός διευθυντής του Εθνικού Θεάτρου, Δημήτρης Λιγνάδης, για τη σεξουαλική παρενόχληση\nΜια όχι τόσο παλιά και σίγουρα πολύ επίκαιρη συνέντευξη του Δημήτρη Λιγνάδη, καλλιτεχνικού Διευθυντή του Εθνικού Θεάτρου.


Bruce Springsteen – Working on a dream | IT'S MY BLENDER !\n04 Φεβ 2009\nΏρες πέρασαν με τον χορό των βινυλίων. Από τα παλιά των Rolling Stones στην Decca, στον Van Μorrison του «Ηis band & the Street Choir» (που δεν παίζεται) και στο «Κing οf Αmerica» του Εlvis Costello (κι όποιος αντέχει, έχει το «Ιndoor fireworks», το «Ι want you Νo2» δηλαδή) και άλλα πολλά. Όλα άρχισαν γιατί… τι να παίξεις μετά το «Working on a dream» του Βruce; Τι; Ο άνθρωπος είναι καταδικασμένος. Αυτή είναι η μοίρα του, δεμένος σαν τον Οδυσσέα στο κατάρτι, σαν τον Σίσυφο στην ανηφόρα, σαν τον οδηγό της νταλίκας στο δρομολόγιό του. Να κάνει το ίδιο: να φτιάχνει μόνο τέλεια τραγούδια. Τhe perfect song- το όνομα της τέχνης του. Δουλεύει στο όνειρο για εμάς. Τι έκανε πάλι; Απλά άκου το φωτεινό ποπ άλμπουμ του Βruce. Μπορεί να μοιάζει με συνέχεια του «Μagic», με τραγούδια και αντιστοιχίες (αλλά δεν έχει και τόση σημασία) – εδώ πιάνει επαφή με τους Βyrds και τους Βeach boys, στο «Μy Lucky Day» γίνεται λίγο Ρόι Όρμπισον, κι ένας παλιός ποπ ήχος, που ποτέ δεν πάλιωσε, βγαίνει κάθε τόσο στην επιφάνεια. Όλα Springsteen με σφραγίδα, όποια στιγμή κι αν κόψεις φέτα από το κομμάτι να μελετήσεις τις στρώσεις του γλυκού. Γλυκιά είναι η γεύση. Η πολιτική- που καίει- υπάρχει μόνο σαν απόηχος, η ζωή και η αγάπη την ξεπερνούν. Τα «Ι love you» είναι πιο πολλά σε αυτό το όνειρο- η μουσικότητά του σχεδόν παραμυθένια.\nΑρχίζει με το «Οutlaw Ρete», μια φολκ ιστορία από αυτές που τεντώνεις τα αυτιά να ακούσεις, μετά τραβάει τις κουρτίνες και μπαίνει μέσα όλο το φως. Και το πιο ωραίο σε αυτό το άλμπουμ είναι οι εκπλήξεις του, καθώς στιγμή δεν ξέρεις από πού θα σου ξεπηδήσουν τα τραγούδια και ποιος Βruce θα τα πει. Τι σχέση έχει, ας πούμε, το τρελαμένο από την παραμόρφωση μπλουζ «Good Εye» με την ψιθυριστή θαλπωρή και σοφία του «Τomorrow Νever Κnows» (ο ένας Βruce δεν θα μίλαγε στον άλλον) εκτός του ότι και τα δυο τους είναι σπουδαία τραγούδια. Μετά ο Βoss σού στέλνει ένα «Κingdom οf Days» και ένα «Surprise, Surprise» και αν μπορείς, βγάλτα πέρα- ζητήματα καρδιάς, με όλα τα χαρτιά ανοιχτά, πλήρης αποκάλυψη (το σάουντρακ του καλοκαιριού που έρχεται). Στο «Last Carnival» αποχαιρετά τον φίλο που έφυγε, τον Danny Federici, σύντροφό του στην «Ε Street Βand», κλείνοντας την κουρτίνα με το «Τhe Wrestler» από την ταινία του Αρονόφσκι, ενώ οι εικόνες της μουσικής του συνεχίζουν να διαδέχονται η μια την άλλη. Στο τέλος, θέλεις να τον φιλήσεις. Ο άνθρωπος όμως έχει δουλειές. Είναι η μοίρα του να κάνει τέτοια τραγούδια.


Πάρε ό,τι θέλεις… καναλάρχη. | Στείρι Βοιωτίας\nΝα διεκδικήσουµε τα σκουπίδια µας. →\nΠάρε ό,τι θέλεις… καναλάρχη.\nPosted on 16/03/2014\tby sogald\nΑς ξεκινήσουμε από την τελευταία προσφορά του συστήματος στους καναλάρχες. Τον τηλε-τζόγο. Με μια ρύθμιση του Ευγένιου Γιαννακόπουλου, συνεργάτη επί πολλών ετών του Ευάγγελου Βενιζέλου, τα λεγόμενα παιχνίδια απάτης, αυτά για τα οποία μπήκε φυλακή πριν από χρόνια ο καναλάρχης Β. Χρηστίδης, «νομιμοποιήθηκαν» στην τηλεόραση.\nΣαν έτοιμα από καιρό τα τηλεοπτικά κανάλια παρέδωσαν ολόκληρες ζώνες προγράμματος στα παιχνίδια απάτης-κονσέρβα τα οποία κλέβουν απευθείας και στα ίσα τους «αφελείς» ή πωρωμένους τζογαδόρους. Σημασία δεν έχει αν θα κερδίσει ο αφελής τα 1.000 ευρώ που του τάζουν. Σημασία έχει πως θα αναγκαστεί να τηλεφωνήσει πολλές φορές και να περιμένει πολλή ώρα στη γραμμή για να βγει στον αέρα. Η τηλεφωνική αυτή γραμμή είναι υψηλής χρέωσης από την οποία κερδίζει ο πάροχος δικτύου, δηλαδή ο ΟΤΕ, ο ΑΝΤ1 που έχει ιδιωτική εταιρία, ο Alpha που επίσης έχει ιδιωτική εταιρία, το Mega που κι αυτό έχει τις εταιρίες των μετόχων του. Το κράτος, μάλλον, δεν θα πάρει τίποτα, γιατί οι φόροι αυτοί μπαίνουν γενικά στον… πάγο. Και τα κανάλια παίρνουν το μερτικό τους από το υψηλό ενοίκιο προς τις εταιρίες παραγωγής των τηλεπαιχνιδιών. Μία από αυτές υποστήριξε πως έχει ημερήσια έσοδα ύψους 79.000 ευρώ!


Η βιταμίνη D: "κλειδί" κατά την εμμηνόπαυση\nHome ΔΙΑΤΡΟΦΗ Η βιταμίνη D: “κλειδί” κατά την εμμηνόπαυση\nΗ βιταμίνη D: “κλειδί” κατά την εμμηνόπαυση\nΜάθε ποιές είναι οι ιδιότητές της, ποιά τρόφιμα είναι πλούσια σε αυτήν και τί πιάτα μπορείς να ετοιμάσεις!\nΗ βιταμίνη D είναι θεμελιώδης για την υγεία και την ευεξία των γυναικών, των ανδρών και των παιδιών, γνωρίζεις όμως γιατί είναι τόσο σημαντική για εμάς; Στις διάφορες φάσεις της ζωής μας παίζει βασικό ρόλο για το σώμα μας: κατά την παιδική και την εφηβική ηλικία, την εγκυμοσύνη και ιδιαίτερα την εμμηνόπαυση. Σύμφωνα με ερευνητές γυναικολόγους, είναι ζωτικής σημασίας να έχουμε επαρκή επίπεδα βιταμίνης D, καθώς αυτή βοηθάει να αποτρέψουμε την πρόωρη εμμηνόπαυση και να περιορίσουμε κάποια από τα συμπτώματα που μπορεί να εμφανιστούν σε αυτό το στάδιο, όπως οι πόνοι των οστών και των μυών.\nΟι έγκυες γυναίκες πρέπει να διατηρούν τα επίπεδα βιταμίνης D σε κανονικά επίπεδα, διότι εάν αυτά πέσουν, μπορεί να επιφέρουν μεγαλύτερο κίνδυνο διαβήτη κύησης, προεκλαμψία, χαμηλό βάρος νεογνού μετά τη γέννα, ακόμα και πρόωρο τοκετό. Χρειάζεται να συμβουλευτούμε το γυναικολόγο μας ώστε να μας δώσει τις απαραίτητες κατευθύνσεις ανάλογα την περίπτωση.\nΒιταμίνη D και εμμηνόπαυση\nΣε αυτό το σημαντικό στάδιο της ζωής μας, υποφέρουμε από έλλειψη οιστρογόνων, ενώ τα οστά μας είναι λιγότερο προστατευμένα. Υψηλά επίπεδα βιταμίνης D προτού εισέλθουμε στο στάδιο αυτό, συνεπάγονται περισσότερες πιθανότητες να αποφύγουμε σχετικές επιπλοκές όπως η οστεοπόρωση, η παχυσαρκία, οι μυϊκοί πόνοι, τα καρδιαγγειακά προβλήματα ή ο διαβήτης.\nΉδη γνωρίζουμε ότι η βιταμίνη D βρίσκεται πάνω από όλα στις ακτίνες του ηλίου, ωστόσο ένα 10% των ιδιοτήτων της μπορούμε να το απορροφήσουμε και μέσω μιας ισορροπημένης διατροφής. Εμείς σου δίνουμε μια λίστα με τρόφιμα πλούσια σε αυτήν και σου προτείνουμε 3 εύκολα πιάτα για να τα απολαύσεις.\nΨάρι και θαλασσινα: τόνος, σαρδέλα, ρέγγα, πέστροφα, κόκκινος σολωμός, στρείδια και λοιπά όστρακα, γαρίδες, καραβίδες και χαβιάρι.\nΓαλακτοκομικά: γάλα (συμπεριλαμβανομένων των σόγιας και αμυγδάλου) και τυριά (ιδίως τα μαλακά)\nΙδέες για να εμπλουτίσεις τα γεύματα σου με βιταμίνη D\nΤο μυστικό βρίσκεται σε ένα καλό πρωινό\nΕίναι το πρώτο γεύμα της ημέρας και γι αυτό χρειάζεται να είναι αρκετά θρεπτικό. Το γάλα αμυγδάλου είναι ιδιαιτέρως πλούσιο σε ασβέστιο και βιταμίνες, συμπεριλαμβανομένου της D. Μπορούμε να το απολαύσουμε με ένα μπολ δημητριακά εμπλουτισμένα με βιταμίνες και μέταλλα: τα πιο υγιεινά είναι συνήθως αυτά που έχουν σα βάση το ρύζι ολικής άλεσης ή κόκκινα φρούτα.\nΓια τις “foodies”: σαλάτα με τόνο, γαρίδες και τυρί\nΑυτή η υγιεινή συνταγή είναι όχι μόνο πλούσια σε βιταμίνη D αλλά και σε άλλα θρεπτικά συστατικά. Αν και ο φρέσκος τόνος είναι προτιμότερος, ο τόνος σε κονσέρβα είναι εξίσου θρεπτικός: μόνον 60γρ αντιστοιχούν στο 25% των ημερήσιων αναγκών μας σε βιταμίνη D. Εάν στη σαλάτα μας συμπεριλάβουμε εκτός από τόνο και λαχανικά, γαρίδες, ή λίγο τυρί (προτιμάμε το φρέσκο λευκό τυρί), έχουμε ένα απλό και εξαιρετικό πιάτο!\nΑυγά και μανιτάρια για μια ομελέτα γεμάτη βιταμίνες\nΣημαντική πηγή βιταμίνης D αποτελεί ο κρόκος του αυγού, ο οποίος περιέχει σχεδόν το 1/5 της ημερήσιας συνιστόμενης δόσης μας. Αλλά και τα μανιτάρια δεν πάνε πίσω, πράγμα που κάνει την ομελέτα αυτή ένα από τα πιο θρεπτικά, έυκολα και γρήγορα πιάτα που μπορούμε να δοκιμάσουμε.\nΠέρα από τα παραπάνω πιάτα και τρόφιμα, μην ξεχνάς να απολαμβάνεις την καθημερινή σου δόση ήλιου, πάντα βέβαια με προσοχή!


Το 5ο Γενικό Λύκειο Πόλης Ρόδου & το 1ο Δημοτικό Σχολείο Ιαλυσού εγκαινίασε ο Περιφερειάρχης Νοτίου Αιγαίου κ. Γιώργος Χατζημάρκος | Γιώργος Χατζημάρκος Το 5ο Γενικό Λύκειο Πόλης Ρόδου & το 1ο Δημοτικό Σχολείο Ιαλυσού εγκαινίασε ο Περιφερειάρχης Νοτίου Αιγαίου κ. Γιώργος Χατζημάρκος | Γιώργος Χατζημάρκος\nΤο 5ο Γενικό Λύκειο Πόλης Ρόδου & το 1ο Δημοτικό Σχολείο Ιαλυσού εγκαινίασε ο Περιφερειάρχης Νοτίου Αιγαίου κ. Γιώργος Χατζημάρκος\nΤο 5ο Γενικό Λύκειο Πόλης Ρόδου στη Ροδοπούλα και το 1ο Δημοτικό Σχολείο Ιαλυσού εγκαινίασε ο Περιφερειάρχης Νοτίου Αιγαίου κ. Γιώργος Χατζημάρκος, συνοδευόμενος από τον Αντιπεριφερειάρχη Δωδεκανήσου κ. Χαράλαμπο Κόκκινο και περιφερειακούς συμβούλους.\nΤα δύο σχολικά κτήρια αποπερατώθηκαν στα πλαίσια του Επιχειρησιακού Προγράμματος Κρήτης και Νήσων Αιγαίου 2007 – 2013 (ΕΣΠΑ 2007-2013) και διαθέτουν το 5ο Γενικό Λύκειο είκοσι αίθουσες διδασκαλίας και το 1ο Δημοτικό Γυμνάσιο δώδεκα αίθουσες διδασκαλίας αντίστοιχα. Το έργο του σχολείου της Ιαλυσού εντάχθηκε στο πρόγραμμα και χρηματοδοτήθηκε επί θητείας του κ. Χαράλαμπου Κόκκινου στη Γενική Γραμματεία Περιφέρειας Νοτίου Αιγαίου, ικανοποιώντας έτσι το χρόνιο αίτημα των κατοίκων της περιοχής και του τότε Δημάρχου της Ιαλυσού κ. Στέργου Στάγκα.\n«Κανένα Σχέδιο εξόδου από την βαθιά κρίση δεν μπορεί να σταθεί και να είναι πλήρες αν δεν συνοδεύεται με επενδύσεις στην γνώση και στην εκπαίδευση» δήλωσε ο Περιφερειάρχης Νοτίου Αιγαίου κ. Γιώργος Χατζημάρκος.\nΑπευθυνόμενος στους μαθητές ο κ. Χατζημάρκος τόνισε:\n«Η γενιά σας έχει ένα μεγάλο προτέρημα, μπορεί και ονειρεύεται!» και συνέχισε «Η νέα γενιά είναι η ελπίδα και ο φωτεινός φάρος του μέλλοντός μας. Εμείς, οφείλουμε με όλους τους δυνατούς τρόπους να βοηθήσουμε αυτό τα όνειρα να πραγματοποιηθούν, δίνοντας στα παιδιά εργαλεία και χώρο να αναπτύξουν τις ικανότητες τους. Με χαρά σήμερα η Περιφέρεια τους παραδίδει το κτήριο, με τη βοήθεια των δασκάλων τους θα τους μεταλαμπαδευτεί η γνώση και με την αισιοδοξία και τα όνειρα τους μπορούν και πρέπει να φτιάξουν ένα καλύτερο μέλλον».\n12 Σεπτεμβρίου 2014 / Παιδεία, Πρωτοβουλίες, Υποδομές / Tags: 1ο Δημοτικό Σχολείο Ιαλυσού, 5ο Γενικό Λύκειο Πόλης Ρόδου, εγκαίνια, Επιχειρησιακού Προγράμματος Κρήτης και Νήσων Αιγαίου 2007 – 2013 (ΕΣΠΑ 2007-2013)\nΜία ουσιαστική συνεργασία με πολύ σημαντικές συμπράξεις και ενέργειες Σύμφωνο Συνεργασίας μεταξύ της Περιφέρειας Νοτίου…\nΥπεγράφη η εργολαβική σύμβαση με τον ανάδοχο Στο πλαίσιο του εκτεταμένου προγράμματος έργων βελτίωσης της…


Γυρίστε τον κόσμο με την Lynn Gilmartin: Ήρθε ξανά το WSOP! | PokerNews\n2011 Ιούνιος 03 lynn gilmartin\nΤο 42ο ετήσιο World Series of Poker έχει ξεκινήσει για τα καλά στο Rio All-Suites Hotel and Casino στο ένα και μοναδικό Las Vegas. Για να γιορτάσουμε την έναρξη την νούμερο ένα σειρά τουρνουά πόκερ σας παρουσιάζουμε μερικά από τα καλύτερα video του καλοκαιριού που μας πέρασε.\nΤα λάθη του προσωπικού\nΠως θα μπορούσα να μην ξεκινήσω με ένα βίντεο με λάθη και αστεία πίσω από τις κάμερες; Οι καθημερινές ενημερώσεις χρειάζονται πολύ δουλειά για να γίνουν καθώς χρειάζεται να θυμόμαστε όλες τις προτάσεις μας, τα γεγονότα, νούμερα, ονόματα και αριθμούς στις 2-3 η ώρα τα ξημερώματα. Δεν χρησιμοποιούμε βοηθήματα στο PokerNews - αυτό θα ήταν κλέψιμο. Απλά οι άνθρωποι με τις κάμερες έχουν πολύ υπομονή.\nΠως να ξοδέψετε τα λεφτά σας\nΓια νασας προσφέρουμε περισσότερα θέματα (και να μην χάσουμε τα λογικά μας) μας αρέσει να βγαίνουμε μία βόλτα με τις κάμερες και να σας δείχνουμε τα καλύτερα μέρη της πόλη. Το νόημα στο Las Vegas είναι να ξοδεύεις τα χρήματα σου σε πράγματα που δεν χρειάζεσαι σωστά; Όπως $5.000 για ένα burger και ένα κρασί; Είχα την τύχη να το δοκιμάσω αυτό καθώς και να φάω σε ακόμα δύο από τα καλύτερα εστιατόρια της πόλης. Σας ανέφερα ότι έχω μία από τις καλύτερες δουλειές στον κόσμο;\nΤριγυρίζοντας ανάμεσα στους διάσημους\nΗ δυνατότητα να παίρνω συνεντεύξεις από τους καλύτερους παίκτες πόκερ στον κόσμο είναι προφανώς ένας από τους λόγους για τους οποίους η δουλειά μου είναι τόσο φανταστική. Όταν προσθέτεις σε αυτό το γεγονός ότι υπάρχει περίπτωση να πάρεις συνέντευξη και από τον Matt Damon, ο οποίος βρέθηκε στο WSOP για να προωθήσει το Ante Up for Africa event τότε απλά γίνεται ακόμα καλύτερο. Η ζωή είναι ωραία.\nΉταν σίγουρα η χρονιά των Mizrachi στο 2010 WSOP Main Event. Όχι μόνο ήταν η πρώτη φορά που τέσσερα αδέρφια μπήκαν στα χρήματα σε ένα Main Event αλλά οι Robert και Michael κατάφεραν να φτάσουν και αρκετά ψηλά. Βρέθηκα μαζί τους στην Day 6.\nLex ο Rock Star\nΜερικές φορές μπορεί να μην υπάρχουν πολλές ειδήσεις όταν βρίσκεσαι για τέσσερις εβδομάδες στο WSOP, οπότε για να αποφύγουμε να γίνουμε βαρετοί προσπαθούμε να το διασκεδάσουμε. Μαζέψαμε μερικούς παίκτες και τους βάλαμε να μας πούμε στίχους από ένα τραγούδι που σίγουρα το ξέρετε όλοι. Με την βοήθεια λίγου δημιουργικού μοντάζ Lex Veldhuis μεταμορφώθηκε σε ένα πραγματικό καλλιτέχνη.


Escape Room The Game - Έγκλημα στην Έπαυλη\nΜετά το αποψινό περιστατικό, μύριζε πούρα και αίμα\nΚαθώς εισέρχεστε στη σκηνή του εγκλήματος, συνειδητοποιείτε ότι η συγκεκριμένη υπόθεση θα είναι πολύ δύσκολη. Παρόλο που έχετε λύσει πολλές υποθέσεις στο παρελθόν, αυτό που βλέπετε μπροστά σας, σας κλονίζει! Δεν πρόκειται για απλή δολοφονία. Το θύμα είχε τεράστια περιουσία και φήμη και το σημείωμα που βρήκατε στο σώμα του είναι τρομακτικό. Εάν δεν λύσετε γρήγορα αυτή την υπόθεση, το αίμα θα είναι στα χέρια σας.\nΟ Theodore Jones ήταν γιος του William Jones και κληρονόμος της περιουσίας του. Η Jones & Jones ήταν μία από τις μεγαλύτερες εταιρείες παραγωγής χάλυβα της Μεγάλης Βρετανίας. Η οικογένεια ήταν απίστευτα πλούσια, με υψηλές γνωριμίες όπως η βασίλισσα Βικτωρία. Όμως όσο πλούτο είχανε, τόση ανθρωπιά τους έλειπε.\nΗ διαρρύθμιση του γραφείου δηλώνει δύναμη. Σχεδόν κάθε αντικείμενο στο δωμάτιο αξίζει περισσότερο από έναν ετήσιο μισθό. Ο άντρας που βρίσκεται στο πάτωμα μπροστά σας είναι ο ίδιος που εμφανίζεται στον πίνακα πίσω από το γραφείο. Αν ο σκοπός του πίνακα είναι ο εκφοβισμός, τότε δουλεύει τέλεια. Υπό κανονικές συνθήκες, το δωμάτιο θα μύριζε πούρα και ουίσκι, αλλά μετά από το αποψινό περιστατικό, μυρίζει πούρα και αίμα.\nΟι υπάλληλοί τους συχνά αστειεύονταν ότι η καρδιά του Theodore ήταν κατασκευασμένη από τον ίδιο χάλυβα που παρήγαγε. Αυτός είναι και o λόγος που θα καταστήσει την επίλυση αυτής της υπόθεσης δύσκολη, καθώς η λίστα των εχθρών του είναι τόσο μακριά όσο και οι σιδηροδρομικές ράγες που έχει παράξει η εταιρία.\nΤο έγκλημα το διέπραξε ένας απογοητευμένος εργαζόμενος, ένας ανταγωνιστής ή κάποιος άλλος που ήθελε να «ξεπληρώσει» χρωστούμενα; Εσείς και η ομάδα σας αρχίζετε να ψάχνετε για στοιχεία σε όλο το δωμάτιο. Δεν αφήνετε τίποτα όρθιο! Τα στοιχεία μπορεί να βρίσκονται στα πιο περίεργα σημεία και όλες οι λεπτομέρειες μπορεί να είναι ύψιστης σημασίας. Το τελευταίο πράγμα που θέλετε, είναι οι αυριανοί τίτλοι στην «Καθημερινή Γαζέτα» να μιλάνε για την ανικανότητα της αστυνομίας και για έναν ελεύθερο δολοφόνο. Αυτή η υπόθεση πρέπει να λυθεί αμέσως!\nΤα πακέτα επέκτασης πωλούνται χωριστά και ανάλογα με τη διαθεσιμότητα.\nΟ Ναός των Αζτέκων\nΜυστήριο στο λούνα πάρκ\nΤο Δάγκωμα του φιδιού\nΗ πύλη του φεγγαριού


» Εκείνος με γνώριζε» | Πρόσωπα - Ρίτσα Μασούρα\n» Εκείνος με γνώριζε»\nPosted on Νοεμβρίου 4, 2010 by ritsmas\t«Εκείνος με γνώριζε»\nΣτις Ηνωμένες Πολιτείες κυκλοφορεί μια όμορφη ιστορία. Ενας Αμερικανός μιας κάποιας ηλικίας, κατά πάσα πιθανότητα βιομηχανικός εργάτης, παρακολουθεί συγκινημένος το τρένο που μεταφέρει τη σορό του Φραγκλίνου Ρούζβελτ στην Ανατολική Ακτή. Δίπλα του, ένας καλοντυμένος Αμερικανός διακρίνει τη συγκινησιακή φόρτισή του και τον ρωτάει: «Γνώριζες τον πρόεδρο Ρούζβελτ;». «Οχι», απαντάει ο εργάτης, «εκείνος με γνώριζε». Θα ήταν υπερβολή να λεχθεί ότι ο πρόεδρος Ομπάμα υπέστη σημαντική ήττα στις ενδιάμεσες εκλογές γιατί δεν γνώριζε τα «θέλω» των ψηφοφόρων του, που δεν ήταν άλλα από την καταπολέμηση της ανεργίας και της διαφθοράς;\nΑπό τα ξημερώματα της Τετάρτης, οι αναλυτές αναζητούν άλλοθι, σκαλίζοντας την ιστορία. Γι’ αυτό και αταβιστικά συγκρίνουν την ήττα των Δημοκρατικών του Ομπάμα με αυτήν του Μπιλ Κλίντον, το 1994. Εκείνη τη χρονιά, οι Δημοκρατικοί έχασαν τον έλεγχο του Κογκρέσου και η διολίσθηση του κόμματος προς την πολιτική απαξίωση υπήρξε ραγδαία. Ποιος δεν θυμάται την παραπομπή και την ταπείνωση του Κλίντον για ένα λεκιασμένο φόρεμα; Ποιος δεν θυμάται τον σταρ της εποχής, τον συντηρητικό πουριτανό εισαγγελέα Κένεθ Σταρ; Ποιος δεν θυμάται το μένος της ρεπουμπλικανικής ελίτ εναντίον του πολιτικού που πειραματιζόταν πάνω στο «φαντασιακό» κεντροαριστερό προφίλ της αμερικανικής κοινωνίας; Τότε, οι κυρίαρχοι του Kογκρέσου Ρεπουμπλικανοί απέρριπταν το ένα μετά το άλλο τα νομοσχέδια των Δημοκρατικών και δεν έκρυβαν την αλλεργία τους σε λέξεις, όπως περιβάλλον, κλιματικές αλλαγές, τρομοκρατία. Οταν μάλιστα ο Κλίντον είχε αναφερθεί στον Μπιν Λάντεν, μάλλον κάγχαζαν. Εκ των πραγμάτων πια ο πρόεδρος, εφαρμόζοντας πιστά τον κλασικό κανόνα επιβίωσης, στράφηκε προς το κέντρο, ψηφίζοντας πρώτον ένα «υποτονικό» πρόγραμμα κοινωνικής πρόνοιας και δεύτερον υποχωρώντας θεαματικά σε θέματα φορολογίας των πλουσίων.\nΣήμερα, ο Μπαράκ Ομπάμα βρίσκεται σε πολύ χειρότερη θέση. Η τελευταία διετία κρεμάστηκε στην αγχόνη της οικονομικής κρίσης. Οι συγκρίσεις, επομένως, με τη διακυβέρνηση Κλίντον είναι προς αναζήτηση ελαφρυντικών. Ο Μπαράκ Ομπάμα και το επιτελείο του θεωρούν ότι το πρόβλημά τους εντοπίζεται στην επικοινωνία του μηνύματός τους και όχι στο ίδιο το μήνυμα. Λάθος. Ο μέσος Αμερικανός, ο οποίος έστειλε τον Ομπάμα στον Λευκό Οίκο, περίμενε από αυτόν δύο πράγματα, για τα οποία ο πρόεδρος είχε δεσμευτεί: την άμεση ανάκαμψη της οικονομίας, άρα και τη σωτηρία των καταχρεωμένων νοικοκυριών, και την ψήφιση ενός δικαιότερου φορολογικού συστήματος. Ούτε το ένα ούτε το άλλο επετεύχθησαν. Ο πόλεμος ήταν συγκλονιστικός, με αποτέλεσμα να διασωθούν οι τράπεζες, η Wall Street να επιστρέψει στην πεπατημένη και η ανεργία να εκτιναχθεί στο 10%.\nΤο τέλος μιας δαπανηρής προεκλογικής εκστρατείας στρέφει πλέον το ενδιαφέρον στις εκλογές του 2012. Οι Ρεπουμπλικανοί διψούν για εξουσία. Είναι όμως αυτό αρκετό; Ο χρόνος θα δείξει αν ο Ομπάμα κατανοεί επαρκώς το μήνυμα των εκλογών και αν θα μετακινηθεί θεαματικά προς την κεντροδεξιά, αφαιρώντας οξυγόνο από τους Ρεπουμπλικανούς.\nΠλοήγηση άρθρων\t← Στην πόρτα της Πολιτείας οι λύκοι, οι λύκοι, έλεγε ο Κωστής Παλαμάς\tΑγαπημένο σάουντρακ από τον Γατόπαρδο ( επίκαιρος πάντα) →\n9 thoughts on “» Εκείνος με γνώριζε»”\tΟ/Η Swell λέει:\tΝοεμβρίου 4, 2010 στο 5:50 μμ\tTί έχεις Barack, τί είχα πάντα…\nΟ/Η ritsmas λέει:\tΝοεμβρίου 4, 2010 στο 6:52 μμ\tSwell\nΚαλό!!!! Νομιζα ότι θα σου άρεσαν οι φωτογραφίες μου, όμως…\nΟ/Η Αγγελική λέει:\tΝοεμβρίου 4, 2010 στο 10:04 μμ\tΠολυ καλή αναλυση Ριτσα!!! αλλα μαλλον … δεν κατανοει το μηνυμα … το πιθανοτερο ειναι πως «Η επόμενη ημέρα για τις ΗΠΑ ενδέχεται να είναι… νύχτα.»\nΟ/Η ritsmas λέει:\tΝοεμβρίου 5, 2010 στο 9:20 πμ\t@Αγγελική\nΚαλημέρα. Το πιθανότερο είναι αυτό που λες. Αλλά μπορεί πράγματι να επιδιώξει αλλαγή πολιτικής . Το ε ρώτημα είναι θα αντιγράψει την πολιτική των ρεπουμπλικανών με το λιγότερο κράτος και τη χαμηλή φορολογηση των πλουσίων ή θα κοιτάξει πώς θα βελτιώσει την ανεργία και πώς θα σώσει το μικρομεσαίο Αμερικανό ; Και τα δύο είναι δύσκολα εγχειρήματα με μεγάλο κόστος. Το αμερικανικό σύστημα είναι δομημένο με εντελώς διαφορετικό τρόπο από το ευρωπαϊκό. Ουσιαστικά τα δύο μεγαλα κομματα δεν διαφέρουν σε σπούδαια πράγματα για εναν απλούστατο λογο : κυβερνά το κεφάλαιο, δηλαδή οι τράπεζες και τα funds.\nΟ/Η coco λέει:\tΝοεμβρίου 5, 2010 στο 11:30 πμ\tόσοι από τις φαβέλες έχουν δουλειά απασχολούνται κυρίως στην industria brasileira με χαμηλές αποδοχές, πάνω από το 40% της οποίας είναι αμερικανικών συμφερόντων\nΟ/Η ritsmas λέει:\tΝοεμβρίου 5, 2010 στο 7:24 μμ\t@@Coco\nΚοκο μου καλησπέρα\nΠώς τα βλεπεις με την καινουργια πρόεδρο ; εχεις εικονα ; θα παραμεινει στη σκια του Λούλα ή θα κανει βηματα προς αριστερα πιο δυνατά ; Αυτό ακουγεται, αλλα δεν ξερω αν τα εννοεί.\nΕχετε νομιζω κι ενα ακομη αστερι εκει , γυναικα εννοώ που πηγε πολυ καλα και ειναι και πολλά υποσχόμενη\nΟ/Η coco λέει:\tΝοεμβρίου 6, 2010 στο 2:10 μμ\tτόσο η Ντζίλμα όσο και η Μαρίνα είχαν υπαναχωρήσει προεκλογικά σε ορισμένες δηλώσεις τους για το οποίο και κατηγορήθηκαν εκ δεξιών, ως αναξιόπιστες, και με την πίεση θρησκευτικών κύκλων, φοβούμενες το πολιτικό κόστος, η Ντζίλμα πάντως έχει δεσμευτεί να συνεχίσει το κοινωνικό του πρόγραμμα όπως και ο Αγκινέλου, ο γιατρός που βγήκε κυβερνήτης της Brasília, η Μαρίνα εστιάζει στον φτωχό βορρά αλλά ο λόγος για το «τέλος της εποχής του Λούλα» – ο Λούλα σατιρίζεται με βερμούδα και καρύδα να πηγαίνει διακοπές – είναι αμφίσημος.\nΟ/Η ritsmas λέει:\tΝοεμβρίου 6, 2010 στο 5:27 μμ\tΑ, γιατι εδω η αριστερά κομπανια της εφημεριδας παει να βγαλει αγια τη Μαρίνα και θελει να της στησει το σχετικό αγαλματάκι…. Ξέρεις τωρα πώς γίνεται. Διαβάζουν κατι μεταφρασμένο σε ελληνική εφημεριδα από την El Pais και αμεσως διαμορφώνουν άποψη. Τί να κάνουμε\nΠάντως αν αληθεύει ότι ο Λούλα εβγαλε 20 εκ. ανθρωπους από τη φτώχεια, κι αλλα πέντε να βγαλει η Ντζιλμα θαναι κέρδος\nσε φιλω και ευχαριστώ για τις πληροφορίες….\nΟ/Η Darthiir the Abban λέει:\tΝοεμβρίου 9, 2010 στο 5:32 μμ\tΔράμα ε;\nΚι ο Ομπάμα τελικά στους αποτυχημένους…


Team Members - 1055 rock\nΟ Κώστας Ταλέας είναι πτυχιούχος του Αριστοτελείου Πανεπιστημίου Θεσσαλονίκης και αγαπάει ιδιαίτερα την Θεολογία,την Κοινωνιολογία,τον Κινηματογράφο και το Ραδιόφωνο.Το παιδικό του όνειρο να γίνει δημοσιογράφος τον ώθησε να ασχοληθεί με τον Τύπο.Ήταν συντάκτης σε ποικίλα έντυπα πολιτιστικού περιεχομένου από τα τέλη της δεκαετίας του 80.Διατέλεσε αρθρογράφος για δεκαπέντε χρόνια της εφημερίδας ΙΝ ROCΚ, που αναφερόταν […]\nΓεννήθηκα στην εξωτική Σάμο. Από τότε που θυμάμαι τον εαυτό μου, η μουσική είναι το καταφύγιο μου και από το ’90, το ραδιόφωνο είναι το σπίτι μου: Ραδιο Θεσσαλονίκη, ΑΝΤ1, 102, Rso οι σημαντικότερες συχνότητες που με φιλοξένησαν. Αγαπώ το καλό φαγητό, τον ήλιο, τον καπνό, τις εκπομπές γεμάτες ενέργεια και επικοινωνία. Σας περιμένω στη […]\nΣυνιδιοκτήτης και ιδρυτής στο καφέ μπαρ “Rover Bar”, στο μεζεδοπωλείο “Το Κουρμπέτι” και στο Youth Hostel “Stay”. Γεννημένος στην εξωτική Δράμα, μετακόμισα στη Σαλονίκη στα 19 μου για σπουδές σαν Μηχανικός στην Ακαδημία Εμπορικού Ναυτικού, δουλεύοντας παράλληλα σαν μπάρμαν και Dj. Χάρη στα καράβια μπόρεσα να γυρίσω σχεδόν όλο το κόσμο, άνοιξε το μάτι μου […]\n3Το 1981 αγέρας αλλαγής φυσούσε στη χώρα. Ο αγέρας εν συνεχεία μας πήρε και μας σήκωσε, την ίδια όμως χρονιά ήρθε στον κόσμο η Έφη Δρογούτη. Τα παιδικά της χρόνια κυλούσαν ήρεμα στην ελληνική ύπαιθρο –σχετικά ήρεμα τουλάχιστον γιατί η αγάπη της για τη μουσική τάραζε ενίοτε την ηρεμία των άλλων.. Σε νεαρή ηλικία -14 […]\nΗ γνωριμία μου με την μουσική ξεκινά από την παιδική ηλικία, με πρώτο δίσκο το «Alive II» των Kiss. Από τότε η αναζήτηση της μουσικής μετατράπηκε σε πόρωση, πάθος, αγάπη! Το πάθος αυτό οδήγησε στη δημιουργία δύο συγκροτημάτων στα χρόνια της εφηβείας (Aftershock & No Escape), μέχρι τα χρόνια του στρατού. Ακολούθησαν κάποιοι πειραματισμοί σε […]


Πιάσιμο μυών: Πώς θα το αντιμετωπίσετε | Παραδοσιακό Καράτε\nΠιάσιμο μυών: Πώς θα το αντιμετωπίσετε\nτου Νικόλα Γεωργιακώδη Αποφασίσατε να ξεκινήσετε γυμναστική εν όψει 2016. Επιστρέψατε ύστερα από κάποιες μέρες ακινησίας στο γυμναστήρ...\nΑποφασίσατε να ξεκινήσετε γυμναστική εν όψει 2016. Επιστρέψατε ύστερα από κάποιες μέρες ακινησίας στο γυμναστήριο ή στο αγαπημένο σας άθλημα. Αλλάξατε το ασκησιολόγιό σας. Αυξήσατε κιλά σε κάποιες ασκήσεις. Το αποτέλεσμα όλων των παραπάνω; Η επόμενη μέρα σας βρίσκει να εκτελείτε καθημερινές κινήσεις – κάθισμα στην τουαλέτα, σήκωμα χεριών, οδήγηση – με δυσκολία και αρκετό… πόνο. Η μεθεπόμενη μέρα είναι ακόμα χειρότερη. Μη φοβάστε. Πρόκειται για μια απόλυτα φυσιολογική αντίδραση του οργανισμού που αποκαλείται «καθυστερημένος μυϊκός κάματος» και εμφανίζεται 24 έως 48 ώρες μετά από έντονη άσκηση, ενώ κορυφώνεται περίπου στις 36-72 ώρες, ανάλογα με τον ασκούμενο και την ένταση της άσκησης.\nΚάματος; Τι είναι αυτό; Φοβάμαι!\nΜη φοβού Μαριάμ. Ο «κάματος» αυτός, που στην καθομιλουμένη ονομάζουμε «πιάσιμο», προκαλείται από μικροτραυματισμούς του μυϊκού μας ιστού που πραγματοποιούνται κατά την έντονη άσκηση. Μη σας τρομοκρατεί ο όρος. Είναι απόλυτα φυσιολογικό κατά τη διάρκεια της προπόνησής μας να προκαλούνται αυτοί οι μικροτραυματισμοί. Χωρίς αυτούς, το σώμα μας δε θα «δούλευε» για να τους αποκαταστήσει και δε θα είχαμε τα αποτελέσματα που προσδοκούμε από την άσκηση.\nΑν περιμένετε κάποια μαγική συνταγή για να ξεπιαστείτε, λυπούμαστε, αλλά δεν υπάρχει. Κανένα επιστημονικό δεδομένο δεν στηρίζει την πεποίθηση ότι «θα πρέπει να κάνετε την Χ άσκηση ή διάταση για να ξεπιαστείτε». Μετά το πέρας της περιόδου των 72 ωρών οι μύες σας θα σταματήσουν να πονούν και την επόμενη φορά που θα γυμναστείτε – λογικά – δεν θα πιαστείτε ξανά. Όσον αφορά το τι μπορείτε να κάνετε για να ανακουφιστείτε από τον πόνο αυτό, οι επιλογές που έχετε είναι αρκετές.\nΉπιες διατάσεις στις περιοχές όπου νοιώθετε πιο έντονα το πιάσιμο πιθανώς να σας ανακουφίσουν και να μειώσουν την αίσθηση ότι οι μύες σας είναι «σφιχτοί». Τέτοιες διατάσεις είναι, ενδεικτικά, η διάταση των καμπτήρων του ισχίου, η διάταση των δικέφαλων μηριαίων, η διάταση των καμπτήρων της σπονδυλικής στήλης (cobra pose) και η διάταση του στήθους.\nΤο μασάζ στις περιοχές όπου επικεντρώνεται περισσότερο το πιάσιμο δημιουργεί αίσθηση ανακούφισης και αυξάνει τη ροή του αίματος. Πέρα από την παραδοσιακή μέθοδο μάλαξης, μπορείτε να χρησιμοποιήσετε ένα foam roller (θα το βρείτε σε καταστήματα με αθλητικά είδη) και να ακολουθήσετε μερικές βασικές «μαλάξεις» όπως αυτές εδώ.\nΈνα μπάνιο με νερό θερμοκρασίας της επιλογής σας (ζεστό, πολύ ζεστό) θα σας χαλαρώσει και θα αυξήσει κι αυτό την κυκλοφορία του αίματος στο σώμα προκαλώντας αίσθηση ανακούφισης από τον πόνο.\nΗ επιστροφή στον… τόπο του εγκλήματος και η εκτέλεση ασκήσεων για τις μυϊκές ομάδες που δεν πονούν ή ασκήσεων ήπιας έντασης για τις περιοχές που «πιάστηκαν» με την καθοδήγηση κάποιου γυμναστή, είναι μια καλή λύση που ανακουφίζει αρκετούς ασκούμενους. Εν κατακλείδι, τρόπος για να αποφύγουμε ή να μειώσουμε τη διάρκεια του πιασίματος δεν υπάρχει.\nΕίναι μια βιοχημική αντίδραση του σώματός μας που μας λέει ότι γυμναστήκαμε έντονα και ενδεχομένως να χρειαστεί να το πάμε πιο χαλαρά. Από την άλλη πλευρά, είναι ένας πόνος ευχάριστος – για πολλούς – που αποδεικνύει ότι «έγινε δουλειά». Ξεκουραστείτε λοιπόν, φάτε σωστά (γεύματα πλούσια σε πρωτεΐνη και "καλούς" υδατάνθρακες) και σε μερικές ημέρες ο πόνος θα είναι παρελθόν.\nBreak New 1991191099908033496


Πολιτική Επιθεώρηση: Πόσο διατηρήσιμη είναι η ευημερία στην Ευρωπαϊκή Ένωση;\nΠόσο διατηρήσιμη είναι η ευημερία στην Ευρωπαϊκή Ένωση;\nΤου Γιώργου Μπιλλίνη, www.4news.gr\nΤο 1970 ο «πρώτος»* κόσμος παρήγαγε και νεμόταν το 70% του παγκόσμιου ΑΕΠ. Τέσσερις δεκαετίες αργότερα, το 2010, οι ίδιες χώρες παρήγαγαν και νέμονταν το 49% του ΑΕΠ του πλανήτη. Πέρα από τη προφανή αναντιστοιχία, το 13% του πληθυσμού της γής να καρπώνεται το μισό του παγκόσμιου πλούτου, εύλογα θα αναρωτηθεί κάποιος τι άλλαξε. Μέχρι τις αρχές της δεκαετίας του ‘70 η τάση ήταν η ολοένα μεγαλύτερη συγκέντρωση πλούτου στη Δύση. Τι συνέβη λοιπόν και η τάση αντιστράφηκε; Πού οφείλεται μια τόσο σημαντική υποχώρηση της Δύσης σε σχέση με τον υπόλοιπο πλανήτη και μάλιστα μέσα σε λίγα σχετικά χρόνια; Και βέβαια ποια θα είναι η τάση το επόμενο διάστημα; Η απάντηση είναι απλή. Όσο κι αν οι απανταχού κρατιστές δαιμονοποίησαν το φαινόμενο της παγκοσμιοποίησης, όσο κι αν επιχείρησαν να το παρουσιάσουν σαν μια καλοστημένη απάτη της Δύσης σε βάρος των υπολοίπων χωρών,το άνοιγμα των συνόρων στη διακίνηση κεφαλαίων, επιχειρήσεων, εμπορευμάτων και ανθρώπων συνέβαλε αποφασιστικά στη βελτίωση της θέσης του «δεύτερου» και «τρίτου» κόσμου στον παγκόσμιο καταμερισμό εργασίας. Κι αυτό έγινε συγκριτικά σε σχέση με το «πρώτο» κόσμο.


Συνεργασία nrg και BMW Group Hellas για την ηλεκτροκίνηση - FleetNews\nΣυνεργασία nrg και BMW Group Hellas για την ηλεκτροκίνηση\nΗ nrg, μέσω της συνεργασίας της με τα πρατήρια Shell και AVIN, έχει ολοκληρώσει την τοποθέτηση υπερσύγχρονων ταχυφορτιστών Terra 54 High Voltage σε 12 πρατήρια αυτοκινητοδρόμων του Εθνικού Οδικού δικτύου και συνεχίζει με την τοποθέτηση άλλων οκτώ μέχρι το τέλος του έτους. Μέσα από αυτή τη σημαντική επένδυση, δίνει την απάντηση στον διάχυτο προβληματισμό σχετικά με τη διαθεσιμότητα σταθμών φόρτισης, που αποτελεί και έναν από τους βασικούς παράγοντες ανάπτυξης της αγοράς των ηλεκτροκίνητων αυτοκινήτων. Έτσι, μέχρι το τέλος του έτους θα προσφέρει πλήρη κάλυψη του εθνικού δικτύου, ενώ από τις αρχές του 2020 σταδιακά θα αναπτύξει μία ικανοποιητική κάλυψη και στις μεγάλες πόλεις. Με αυτόν το τρόπο θα μπορεί να εξυπηρετεί πλήρως τις ανάγκες του οδηγού που επιθυμεί να κάνει τη μετάβαση στο ηλεκτρικό αυτοκίνητο.\nΒασικός στόχος της nrg υπήρξε πάντα η ανάπτυξη στρατηγικών συνεργασιών με στόχο την καλύτερη εξυπηρέτηση του πελάτη. Με γνώμονα αυτό, την Παρασκευή 8 Νοεμβρίου 2019 στο πλαίσιο της έκθεσης Αυτοκίνηση 2019, ανακοινώθηκε η στρατηγική συνεργασία της nrg με τη BMW Group Hellas, ηγέτη στην αγορά της ηλεκτροκίνησης στην Ελλάδα. Οι δύο εταιρείες θα εγκαινιάσουν από κοινού μια νέα εποχή με στόχο να φέρουν την ηλεκτροκίνηση πιο κοντά στο ελληνικό κοινό και τον Έλληνα οδηγό.\nΣτόχος της συνεργασίας nrg & BMW είναι να ενώσουν τις δυνάμεις τους με γνώμονα την ολοκληρωμένη εξυπηρέτηση του κοινού. Το επόμενο διάστημα το ελληνικό κοινό θα έχει την ευκαιρία μέσα από τη συνεργασία των δύο εταιρειών να μάθει περισσότερα για την ηλεκτροκίνηση και τα οφέλη της στην καθημερινότητά του. Με μια σειρά στοχευμένων ενεργειών και δράσεων, αλλά και μέσω ειδικών εκδηλώσεων σε όλη την Ελλάδα, ο Έλληνας οδηγός θα έρθει ένα βήμα πιο κοντά στα ηλεκτροκίνητα οχήματα τελευταίας τεχνολογίας BMW / BMW i και MINI.\nΟ Γενικός Διευθυντής της nrg, Αναστάσιος Λωσταράκος, δήλωσε σχετικά: “Είμαστε εξαιρετικά χαρούμενοι που συμπράττουμε με την BMW Group Hellas στον ραγδαία αναπτυσσόμενο τομέα της ηλεκτροκίνησης. Στόχος μας είναι να προσφέρουμε στον καταναλωτή ένα πλήθος προνομίων και καινοτόμων υπηρεσιών που θα καλύπτουν και τη φόρτιση του ηλεκτρικού του αυτοκινήτου. Εκτός από εξαιρετικά ανταγωνιστικές χρεώσεις στην κατανάλωση ηλεκτρικού ρεύματος, το οποίο θα προέρχεται από ανανεώσιμες πηγές ενέργειας, οι κοινοί μας πελάτες θα έχουν τη δυνατότητα προνομιακής πρόσβασης στη χρήση του δικτύου φόρτισης σε όλο το Εθνικό Οδικό Δίκτυο στα πρατήρια Shell και AVIN. Μέσα από τη συνεργασία μας με τη BMW Group Hellas, εγκαινιάζουμε μια νέα εποχή στον τομέα της ηλεκτροκίνησης. Γιατί η ηλεκτροκίνηση δεν είναι πολυτέλεια, δεν είναι το μακρινό μέλλον. Η ηλεκτροκίνηση είναι εδώ σήμερα και στην nrg είμαστε εξαιρετικά υπερήφανοι που πρωτοπορούμε στον συγκεκριμένο τομέα”.\nΠροηγούμενο άρθροH Goodyear επίσημος συνεργάτης του Land Rover Experience\nΕπόμενο άρθροΗ Opel ξεκινά νέα καμπάνια για το Corsa με τον Jürgen Klopp\nΙαπωνία: Άρχισαν οι πωλήσεις του νέου Nissan Kicks


Σαπίλα, βρόμα και ντροπή.\nΚάποτε, όταν έλεγες σε κάποιον/α ότι είσαι από τον Πύργο, τα πειράγματα που δεχόσουν με την πρώτη γνωριμία ήταν συγκεκριμένα: «Ο καλύτερος από εσάς έχει σκοτώσει τη μάνα του», «σπρώχνετε χασίσια» και άλλα τέτοια ωραία. Ωστόσο, τα τελευταία χρόνια η σαρκαστική διάθεση των ανθρώπων στους οποίους συστήνεσαι ως Πυργιώτης/ισσα έχει μετατραπεί σε οίκτο. «Πώς ζείτε, ρε παιδί μου, με τα σκουπίδια εκεί; Τι γίνεται;» θα ακούσεις συνήθως, και αναφέρονται στο χρόνιο πρόβλημα της αποκομιδής των απορριμμάτων στον Δήμο Πύργου κυρίως, αλλά και στον νομό Ηλείας κατ' επέκταση.\nTo Δημοτικό Στάδιο Πύργου, εδώ και λίγο καιρό, έχει μετατραπεί σε μια αυτοσχέδια χωματερή / Όλες οι φωτογραφίες είναι από τη σελίδα του facebook «Τα Σκουπίδια του Πύργου Ηλείας»\nΗ προβληματική κατάσταση με τα σκουπίδια στον Πύργο δεν είναι καινούργια, ούτε ξαφνιάζεται κανένας ντόπιος από αυτήν. Ίσως γι' αυτό οι οργανωμένες και μαζικές αντιδράσεις δεν είναι τόσες πολλές. Ωστόσο, η οργή αυτού του κόσμου στάθηκε ικανή να φοβίσει τους «τοπικούς άρχοντες» την 25η Μαρτίου, με αποτέλεσμα να μην εμφανιστούν καν στις θέσεις των επισήμων στην παρέλαση.\nΠρόσφατα, διάβασα ένα μικρό άρθρο σε ένα τοπικό site που υποστήριζε ότι τα σκουπίδια του Πύργου φαίνονται από το διάστημα. Πράγματι, περιπλανώμενος στο Google Earth, έριξα μια ματιά στην πόλη μου από ψηλά, από τους δορυφόρους του διαστήματος και προς μεγάλη μου έκπληξη είδα ότι οι στοίβες από σακούλες σκουπιδιών είναι πλέον πλανητικής εμβέλειας.\nΣτις δύο γωνίες του κεντρικού κτιρίου της φωτογραφίας, φαίνονται στοίβες από σκουπίδια. Είναι μία από τις πολλές αντίστοιχες φωτογραφίες που θα βρεις εξερευνώντας τον Πύργο στo Google Earth / Screenshot από το Google Earth\nΜπορεί η κατάσταση με τα σκουπίδια του Πύργου να έχει ξεφύγει τα τελευταία 5-6 χρόνια, όμως αν ρίξει κανείς μια ματιά στην ιστορία θα δει ότι από το 1992, δηλαδή 24 χρόνια πριν, ο Πύργος παλεύει για την κατασκευή ενός χώρου υγειονομικής ταφής απορριμμάτων (ΧΥΤΑ), ο οποίος όμως δεν ολοκληρώθηκε ποτέ. Αν και το 2005 ο Περιφερειακός Σχεδιασμός Δυτικής Ελλάδας προέβλεψε ξανά την κατασκευή ενός εργοστασίου διαχείρισης απορριμμάτων στο ίδιο σημείο (στην περιοχή Τριανταφυλλιά, περίπου 15 χιλιόμετρα από την πόλη του Πύργου) που είχε υποδειχθεί από τον Τάκη Αντωνόπουλο -πρώην νομαρχιακό και δημοτικό σύμβουλο- το 1992 και ο χώρος εγκρίθηκε από το τότε ΥΠΕΧΩΔΕ (Υπουργείο Περιβάλλοντος, Χωροταξίας και Δημοσίων Έργων), η σύμβαση δεν υπογράφηκε ποτέ. Ωστόσο, ούτε από τους τοπικούς φορείς που παρέλασαν τα χρόνια από το '05 έως σήμερα δεν βρέθηκε κάποια βιώσιμη ενδιάμεση λύση. Σε όλη αυτήν τη «φούσκα», σημαντικό ρόλο έπαιξε και η αντίδραση των κατοίκων της Αμαλιάδας και του τότε δημάρχου της, Γιάννη Λυμπέρη, που αντιδρούσαν στη χρήση της Τριανταφυλλιάς ως ΧΥΤΑ, επειδή ήταν κοντά στην πόλη τους.\nΣτο μεταξύ, τα σκουπίδια των πολιτών του Πύργου μεταφέρονταν στο Μεσολόγγι, έπειτα έκαναν μια στάση τριών χρόνων σε έναν χώρο του νομού Ηλείας όπου λειτουργούσε ένας δεματοποιητής -στο σημείο Ποτόκι- και από εκεί και πέρα ταξίδευαν για τη Φυλή ή τη Ναύπακτο, με το αζημίωτο βέβαια.\nΣήμερα, δεκάδες χιλιάδες τόνοι σκουπιδιών σαπίζουν στους δρόμους της πόλης, αλλά και σε γειτονικά χωριά. Η βρόμα που πλανιέται πάνω από τα σοκάκια και τις γειτονιές, αλλά και η εικόνα έξω από τα καταστήματα της πόλης, δημιουργεί μια κατάσταση κάτι παραπάνω από αντιαισθητική. Oι γιατροί έχουν επίσημα προειδοποιήσει για τον κίνδυνο προσβολής από θανατηφόρες ασθένειες όπως ο τύφος και η πανώλη. Τα σχολεία κάποια στιγμή αναγκάστηκαν να κλείσουν. Ενώ το κερασάκι στην τούρτα μπήκε πριν από λίγους μήνες, όταν ο δήμαρχος Πύργου, Γαβρίλης Λιατσής, αποφάσισε πως το Δημοτικό Στάδιο της πόλης είναι η λύση για να αποθηκευτούν όσα σκουπίδια περισυλλεχθούν από τους δρόμους της πόλης απ' όπου θα περνούσε η Ολυμπιακή φλόγα. Τελικά, το στάδιο σήμερα συνεχίζει να αποτελεί έναν αυτοσχέδιο ΧΥΤΑ και είναι απορίας άξιο πού θα προπονούνται πλέον τα παιδιά της πόλης τα οποία ασχολούνται με τον στίβο αλλά και πού θα παίξει τη νέα σεζόν η μεγάλη ομάδα του νομού, ο Πανηλειακός, μιας και το Δημοτικό Στάδιο αποτελεί την έδρα του.\nTo κομμάτι «Σκουπιδοκρατορία» του ραπ συγκροτήματος «Υπόγειο Άκουσμα», που αναφέρεται στα σκουπίδια του Πύργου\nΈνας από τους τρόπους διαμαρτυρίας των κατοίκων της πόλης, πέρα από κάποιες κινητοποιήσεις που έγιναν, είναι κι ο διαδικτυακός. Στο facebook έχουν φτιαχτεί κάποιες σελίδες, όπως «Τα Σκουπίδια του Πύργου Ηλείας» ή «ΓΙΑ ΕΝΑΝ ΠΥΡΓΟ ΧΩΡΙΣ ΣΚΟΥΠΙΔΙΑ». Μιλώντας με τον διαχειριστή της πρώτης σελίδας, που δεν θέλησε να αποκαλύψει δημόσια την ταυτότητά του, πήρα το ελεύθερο να χρησιμοποιήσω τις εικόνες που έχει αναρτήσει και αναδεικνύουν όλη την «ομορφιά» μιας πόλης χτισμένης από σκουπίδια.\nΟι πιο Γαμάτες «Καμένες» Ταινίες που Έχω Πετύχει στην Ελληνική Τηλεόραση Μετά τα Μεσάνυχτα\nΗ Αστυνομία δεν Θέλει να Ξέρεις τι Συμβαίνει Αυτήν τη Στιγμή στην Ειδομένη\nΟ «Αστακός» Είναι μια Υπέροχη Ταινία για το πώς Μετατρέπεσαι σε Ζώο Επειδή δεν Έχεις Ταίρι\nΈνα ποτάμι σκουπιδιών στην οδό Φωκίωνος.\nΈξω από το αθλητικό κέντρο της Αγίας Βαρβάρας, ένα από τα κύρια σημειά συνάντησης των νέων. Στο βάθος διακρίνεται το ΤΕΙ.\nΗ εικόνα των δρόμων της πόλης με ζουμιά από σκουπίδια, εδώ και καιρό, είναι μια καθημερινότητα για τους κατοίκους της πόλης.\nΣτην παρέλαση της φετινής 25ης Μαρτίου, παιδιά, γονείς και σκουπίδια μαζί.\nΗ περιοχή της «παλαιάς αγοράς» στον Πύργο, όπου στεγάζεται το Αρχαιολογικό Μουσείο της πόλης.\nΜια τυπική γειτονιά του Πύργου.\nΜια προσωρινή λύση για να περιοριστεί η δυσοσμία.\nΜερικά μέτρα από την κεντρική πλατεία της πόλης, βλέπεις αυτό.\nΜια εικόνα, χίλιες λέξεις.\nΜπαίνοντας στην πόλη του Πύργου από την εθνική οδό, βλέπεις σειρές από σκουπίδια που σε προειδοποιούν ότι φθάνεις.\nΣτην οδό Περικλέους, οι θέσεις για parking περιορίζονται σιγά-σιγά.\nΗ κατάσταση τον χειμώνα με τις βροχές ήταν κάπως έτσι.\nΜία από τις κινητοποιήσεις των κατοίκων.\nΈξω από τις θύρες του Δημοτικού Σταδίου.\nΑκριβώς πίσω από την εκκλησία του Αγίου Νικολάου, η οποία βρίσκεται πάνω στην κεντρική πλατεία.\nΤέτοιες αφίσες βλέπεις έξω από αρκετά σπίτια και κτίρια της πόλης.\nΟι φωτιές στις στοίβες των σκουπιδιών και στους κάδους είναι συχνό φαινόμενο από τους αντιδρώντες. Τα αποτελέσματα, όμως, πέρα από την περιβαλλοντική καταστροφή, είναι και οι ακούσιες καταστροφές περιουσιών.\nΕικόνα από το προαύλιο του νοσοκομείου «Ανδρέας Παπανδρέου».\nΛίγο έξω από τον σιδηροδρομικό σταθμό.\nTagged:FacebookGreecePhotosGoogle EarthVice BlogκυβέρνησηΦωτογραφίεςπολιτικοίΣκουπίδιαΔιάστημαπόληΔημαρχοςκάτοικοιγειτονιάδρόμοιΠύργοςχυτάΗλείακάδοςδιαχείριση απορριμάτωνμολύνσειςΓαβρίλης Λιατσής


"Έχει συμβεί κορίτσι του GNTM να ζητήσει πολλά λεφτά για να είναι σε επίδειξη μόδας" (VIDEO)\nΗ σχεδιάστρια μόδας και κόρη του Γεράσιμου Γιακουμάτου, Ζωή Γιακουμάτου μίλησε στην εκπομπή "Το Πρωινό" και μεταξύ άλλων δήλωσε ότι τα realities δεν έχουν καμία σχέση με τη μόδα.\nΑποκάλυψε επίσης ότι της έχει συμβεί κορίτσι του "Next Top Model" να ζητήσει πολλά χρήματα ώστε να λάβει μέρος στα show της.\nΡ. Βροχοπούλου: Έναν φτωχό Αλβανό βρήκα, τον αγάπησα τον πήρα (VIDEO)\nΓια ένα μεγάλο διάστημα υπήρξε το αγαπημένο θέμα των μεσημεριανών,…\nBill Σαντριά – Ζένια Σολδάτου: Έγιναν ζευγάρι μετά το Power of Love (ΦΩΤΟ)\nΟ Bill Σαντριάς και η Ζένια Σολδάτου, μπορεί να μην…\nΜαρία Ναυπλιώτου: Ποζάρει με μπικίνι και εντυπωσιάζει (ΦΩΤΟ)\nΗ Μαρία Ναυπλιώτου έπειτα από έναν απαιτητικό χειμώνα, απολαμβάνει τις…\nΜατίνα Νικολάου: "Με τον Νίκο Μουτσινά έχουμε διαχωρίσει φιλία – συνεργασία" (VIDEO)\nΗ Ματίνα Νικολάου έγινε ευρέως γνωστή από τη μεσημεριανή εκπομπή…\nΔήμητρα Αλεξανδράκη: Δεν μπορώ να κάτσω σ’ ένα πάνελ και να κρίνω\nΣτη Μύκονο απολαμβάνει τις διακοπές της η Δήμητρα Αλεξανδράκη. Το…\nΗ Ήβη Αδάμου απαντά στις φήμες για "μυστικό γάμο" με τον Μιχάλη Κουϊνέλη\nΗ Ήβη Αδάμου μίλησε στο DownTown Κύπρου και στον Αλέξανδρο…\nΤο πρώτο Straight Pride διοργανώνουν σήμερα οι "Ενωμένοι Μακεδόνες", ημέρα κατά την οποία θα γίνει και η παρέλαση Thessaloniki Pride, στις 22 Ιουνίου.\nΤο Straight Pride θα πραγματοποιηθεί στις 7 το απόγευμα, ενώ μέχρι στιγμής οι διοργανωτές δεν έχουν ανακοινώσει τον χώρο διεξαγωγής του.\nΣε event που έχει δημιουργηθεί στο Facebooκ αναφέρουν τα εξής: «Στηρίζουμε την Ελληνική οικογένεια. Θέλουμε λύσεις για το δημογραφικό, την υπογεννητικότητα και τα οικονομικά προβλήματα που αντιμετωπίζει η μέση Ελληνική οικογένεια. Στηρίζουμε επίσης τις παραδόσεις, τις διαχρονικές αξίες και το κλασσικό πρότυπο της οικογένειας. Περισσότερες λεπτομέρειες εντός των επόμενων ημερών».\nTo 8o Thessaloniki Pride θα ξεκινήσει επίσης σήμερα το απόγευμα από τον Λευκό Πύργο.\nΥπενθυμίζεται ότι «Ενωμένοι Μακεδόνες για τον δήμο Θεσσαλονίκης» με επικεφαλής τον Δημήτρη Ζιαμπάση είναι ένας από τους τρεις συνδυασμούς, που απορρίφθηκαν από τον Πρωτοδικείο Θεσσαλονίκης και δεν κατάφεραν να κατέβουν στις αυτοδιοικητικές εκλογές.\nΗ Ιωάννα Μπέλλα αποκαλύπτει: Περίμενα ότι θα πάρω τίτλο…\nΖωζώ Σαπουντζάκη: Θέλει να δημιουργήσει μουσείο με τα ρούχα της (VIDEO)\nΤο... ασύλληπτο φιλοδώρημα του Ρονάλντο στις διακοπές του στη Μεσσηνία!\nΘρυλική ΦΩΤΟ: Κριστιάνο Ρονάλντο και Μάικλ Τζόρνταν μαζί\nΠ. Κοκκόρης: Η Δημοκρατία θέλει τις δυνάμεις ασφαλείας να επιτελούν το ρόλο τους απρόσκοπτα\nΓ. Μαγκριώτης: ΣΥΡΙΖΑ και ΝΔ επιδιώκουν να παγιδέψουν τους πολίτες στο κομματικό παιχνίδι τους\nΔημοσκόπηση: Ανοίγει η ψαλίδα ΝΔ - ΣΥΡΙΖΑ\nΤΩΡΑ: Πορεία μελών του Ιερού Λόχου στη δυτική Θεσσαλονίκη\nΤΩΡΑ στη Θεσσαλονίκη: Εκτροπή και ανατροπή νταλίκας στην Εγνατία Οδό


Με πανό από Ολλανδία και Στοκχόλμη - Ποδόσφαιρο - gavros.gr\nΜε πανό από Ολλανδία και Στοκχόλμη\nΠέμπτη, 25 Οκτωβρίου 2018 - 17:32\nΑΠΟΣΤΟΛΗ ΣΤΟ ΛΟΥΞΕΜΒΟΥΡΓΟ\nΌπως ήταν αναμενόμενο, οι οπαδοί του Θρύλου βγάζουν και τις φωτογραφίες τους στο Λουξεμβούργο, κρατούν τις δικές τους στιγμές. Και έχουν έρθει και πολλοί από το εξωτερικό. Από κοντινές χώρες και όχι μόνο.\nΤο πρωί της Πέμπτης έτσι, συναντήσαμε οπαδούς του Ολυμπιακού από την Ολλανδία, την Γερμανία, όπου έβγαλαν τις φωτογραφίες τους με τα πανό. Μαζί και αυτοί που ήρθαν από την Στοκχόλμη. Παντού είναι Πειραιάς λέει το μότο και ακόμη και σε αυτό το παιχνίδι, ο Ολυμπιακός έχει τον κόσμο του. Κόσμο που κάνει χιλιόμετρα για να δει την ομάδα…\nΚαι το συλλεκτικό κασκόλ\nΟι ντόπιοι, γνωρίζοντας την παρουσία πολλών οπαδών του Ολυμπιακού στο Λουξεμβούργο, προχώρησαν και στο κοινό κασκόλ.\nΚανονικά στο Παμπελοποννησιακό Στάδιο με Παναχαϊκή\nΗ ΕΠΟ έδωσε ένα ακόμα «όχι» στην ομάδα της Πάτρας για αλλαγή γηπέδου για το ματς του Κυπέλλου κόντρα στον Ολυμπιακό.\n«Κοκκινίζει» το κέντρο\nΟι ΓΑΥΡΟΙ έχουν αρχίσει να καταφτάνουν στο Λουξεμβούργο ενόψει της αναμέτρησης με την Ντουντελάνζ.\nΝέο Διαιτητικό Δικαστήριο στην ΕΠΟ\nΗ απόφαση για την υπόθεση του Χριστοδουλόπουλου με την παρούσα σύνθεσή του θα είναι μια από τις τελευταίες.


ΣΗΜΕΙΑ ΕΝΔΙΑΦΕΡΟΝΤΟΣ - Ιαματικά Λουτρά Αγίας Παρασκευής\nΙαματικά Λουτρά Αγίας Παρασκευής Κασσάνδρας Χαλκιδικής\nΣημεία Ενδιαφέροντος στην Κασσάνδρα\nΣήμα κατατεθέν του χωριού, ο βυζαντινός αυτός Πύργος δεσπόζει επιβλητικός στο λόφο που βρίσκεται δεξιά του λιμανιού της Νέας Φώκαιας.Είναι πέτρινος, με ύψος 28 μέτρα και είναι ο μοναδικός που σώζεται μέχρι τις επάλξεις του. Πιθανολογείται ότι κτίστηκε το 1407 σε θέση προϊστορικής εγκατάστασης, για την προστασία του μετοχίου της Μονής Αγ. Παύλου.\nΑγίασμα Αγίου Παύλου\nΤο κτίριο Αλετρα βρίσκεται στην κεντρική πλατεία της Αφύτου και σήμερα χρησιμοποιείται ως χώρος πολιτισμού. Στο ισόγειο υπάρχει δανειστική βιβλιοθήκη και ένας εκθεσιακός χώρος που φιλοξενεί εκθέσεις των συλλόγων του χωριού καθώς και διαφόρων καλλιτεχνών. Στο υπόγειο υπάρχει η συλλογή αγροτικών εργαλείων ενώ στον όροφο αναπαρίσταται ένα παραδοσιακό σπίτι της Αφύτου. Όλα τα εκθέματα του μουσείου (έπιπλα, υφαντά, μαγειρικά σκεύη, εργαλεία) είναι ευγενικές χορηγίες των κατοίκων του χωριού.\nΙερό Άμμωνος Διός\nΈνας από τους σημαντικούς ναούς που έχουν εντοπιστεί στη Χαλκιδική είναι αυτός του Άμμωνα Δία στην Καλλιθέα. Στη θέση αυτή της χερσονήσου της Κασσάνδρας ιδρύθηκε κατά το β’ μισό του 8ου αιώνα π.Χ., από τους Ευβοείς αποίκους της πόλης Άφυτις, ιερό Διονύσου που λατρευόταν μαζί με τις Νύμφες στο σπήλαιο κάτω από το βράχο στη νοτιοδυτική πλαγιά του χώρου.\nΤα εκθέματα προσπαθούν να δώσουν μια εικόνα της ζωής στην Κασσάνδρεια κατά τον προηγούμενο αιώνα. Στον όροφο του κτιρίου στήθηκε ένα μονοκάμαρο σπίτι. Κυρίαρχο έκθεμα ο αργαλειός και γύρω του διάφορα υφαντά που με περισσή τέχνη και μεράκι είχαν υφάνει Κασσανδρινές κοπελιές. Σε άλλο χώρο μπορεί κανείς να δει εργαλεία και αντικείμενα που χρησιμοποιούσαν σε διάφορα επαγγέλματα. Στους τοίχους υπάρχει μια μεγάλη συλλογή ασπρόμαυρων φωτογραφιών από τοποθεσίες και στιγμιότυπα της ζωής στην Κασσάνδρα του περασμένου αιώνα.\nΦάρος στο Ποσείδι\nΣτο ακρωτήριο Ποσείδι ή «Ποσειδώνιον», όπως ονομάζεται ήδη από το Θουκυδίδη, οι ανασκαφές αποκάλυψαν ένα σημαντικό Ιερό του Ποσειδώνα. Σώθηκαν, δυστυχώς σε μικρό ύψος, τέσσερα συνολικά μεγάλα οικοδομήματα-ναοί, τα οποία, λόγω της μικρής επιφάνειας του ακρωτηρίου, είναι κολλημένα μεταξύ τους. Τα κινητά ευρήματα της ανασκαφής και οι επιγραφές φανερώνουν μια συνεχή λατρεία του Θεού της Θάλασσας, από το 12 αιώνα π.Χ. μέχρι τα ρωμαϊκά χρόνια. Στην άκρη του ακρωτηρίου υπάρχει o φάρος, σε περιοχή που ελέγχεται από το Πολεμικό Ναυτικό, λίγο πιο κάτω από τις κατασκηνώσεις.\nΛαογραφικό Μουσείο Αγίας Παρασκευής\nΤο μουσείο στεγάζεται σε ένα παραδοσιακό πετρόκτιστο κτίριο σε ένα από πιο όμορφα σημεία του χωριού. Η λαογραφική συλλογή περιλαμβάνει παραδοσιακά καθημερινά χρηστικά αντικείμενα, αγροτικά εργαλεία (για όργωμα, φύτεμα, θέρισμα και συγκομιδή), οικοσκευές της εποχής, αργαλειό και εργαλεία υφαντικής τέχνης καθώς και ενδυμασίες που συνδέονται με την καθημερινότητα των ανθρώπων του τόπου στην εργασία αλλά ακόμη την γιορτή και την σχόλη.\nΗ Μαυρόμπαρα βρίσκεται στο Πολύχρονο και αποτελεί ένα μέρος με σπάνια ομορφιά και με μεγάλη οικολογική σημασία. Βρίσκεται σε 300 μέτρα ύψος και 2.5 χλμ. από τον κεντρικό δρόμο. Μνημείο της φύσης από το 1998, από την Περιφέρεια Κεντρικής Μακεδονίας . Εκεί μπορούμε να βρούμε τις χελώνες οι οποίες ως επί το πλείστον δραστηριοποιούνται στην διάρκεια της ημέρας και τρέφονται με μικρά ψάρια, που τα βρίσκουν στη λίμνη.\nΜοναστήρι Αγίου Ιωάννη Ρώσσου\nΜήνες λειτουργίας : Όλο το χρόνο\nΔευτέρα - Κυριακή 09:00-21:40\nΕιδικό Σήμα Λειτουργίας (ΜΗΤΕ)